Zapad jačanje Srbije shvata kao provokaciju | Borba Info\nHome/Fakti/Zapad jačanje Srbije shvata kao provokaciju\nOsim pritisaka spolja, godinama već traju i otvoreni napadi na predsednika Srbije Aleksandra Vučića i njegovu porodicu, koji stižu sa domaćih portala. Da se, uprkos pandemiji korone, mogu očekivati pritisci i ucene, Vučić je najavio 23. februara ove godine, kada je posle sednice Predsedništva Srpske napredne stranke rekao da je pred Srbijom „težak period” u kom će biti izložena „svim mogućim pritiscima, kampanjama i neistinama”.\n„Važno je da razumemo težinu pozicije u kojoj smo posebno sad posle promene u američkoj administraciji. Može se očekivati koncentrisani pritisak EU i SAD na Srbiju da ispunimo zahteve oko, kako Vašington neskriveno kaže, priznanja Kosova, dok će EU koristiti nešto drugačiji rečnik, ali će ići ka istom cilju”, kazao je predsednik i upozorio da će zbog ekonomskog rasta Srbija biti proglašena za hegemona.\nSkoro dva meseca kasnije profesor na vašingtonskom Univerzitetu „Džon Hopkins” Danijel Server rekao je da Vučić „sprovođenjem kampanje u Crnoj Gori, BiH i na Kosovu” pokušava da izgradi veliku Srbiju”.\nBivši ministar spoljnih poslova SR Jugoslavije Živadin Jovanović za „Politiku” kaže da se sve što je rekao Server nadovezuje na ono što je najavila u svojoj strategiji Bajdenova administracija – da će sve pokušavati da rešavaju po starim obrascima.\n„Server ne zna da je odavno na sceni multipolarni svet i da Amerika više nije jedina supersila. Prosto je neverovatno s koliko pogleda iz prošlosti koji nemaju veze sa sadašnjosti nastupaju ti analitičari poput njega. Prosto je neverovatno kako za proteklih 20 godina nisu ništa novo smislili i ponovo pričaju o stvaranju ’velike Srbije’ koju samo oni vide”, kaže Jovanović.\nServerove optužbe da predsednik Vučić pokušava da izgradi „veliku Srbiju” bivši šef diplomatije SRJ Vladislav Jovanović ocenjuje kao veliko nezadovoljstvo i frustraciju onih koji su Srbima činili zlo kada su bili na vlasti i žao im je što ne mogu ponovo nešto loše da nam urade.\n„Srbija je danas u potpuno drugačijem položaju i to svako može da vidi. Umesto ovih Serverovih navoda, treba očekivati da Amerika uspostavi oblike saradnje s takvom Srbijom, vodeći računa i o našim nacionalnim interesima”, kaže za naš list Jovanović.\nNavodi da je Metju Palmer pre nekoliko dana govorio sasvim drugu priču. „Palmer je sadašnji zvaničnik Amerike, koji je u razgovoru s Vučićem pohvalio inicijative Srbije da pomogne susednim državama donacijama vakcine i vrlo pohvalno se izrazio o inicijativi ’mali šengen’ i jačanju ekonomske saradnje u regionu”, kaže Vladislav Jovanović, ali dodaje da se neki drugi u Evropi ne mogu pomiriti s jačanjem Srbije.\n„S novom metodologijom procesa proširenja EU, u kojoj su vladavina prava i reforme povezane s finansijskom pomoći EU, Vučiću bi uskoro mogla da svanu teška vremena jer Kina i Rusija sigurno nisu alternative Evropskoj uniji”, rekla je Johana Dajmel za Glas Amerike.\nNavodi da Rusija Srbiji u oblasti spoljne politike nudi podršku, posebno u Savetu bezbednosti UN – i predstavlja pogodnost u pregovorima s Briselom i Vašingtonom, dok Kina donosi brzi novac i „infrastrukturu za nadzorne sisteme koji odgovaraju autokrati Vučiću”. S druge strane, sve to doprinosi značajnom gubitku imidža EU, kako zbog trenutne situacije s vakcinama, tako i u vezi s proširenjem EU, smatra Dajmelova.\nKomentarišući navode Dajmelove da Vučiću predstoje teški dani, analitičar Dragomir Anđelković za „Politiku” navodi da će uvek biti onih koji će pokušati da nas zaplaše i to što sada dolazi iz Nemačke nije neočekivano jer nas Berlin pritiska po pitanju rešavanja statusa Kosova.\n„Sve su to pretnje praznom puškom jer se svet prilično izmenio. Svaki veći pritisak na Srbiju gurnuo bi našu zemlju više ka Kini i Rusiji. Nismo više u situaciji da imamo jednu stranu sveta kojoj moramo da se klanjamo.\nPromenio se geopolitički kontekst i u tom smislu treba da reaguje na taj način, ali i mi sami moramo da budemo jasni. Moramo da stavimo do znanja na šta smo spremni, a na šta nismo kada je reč o Kosovu. Moramo da formiramo ofanzivnu strategiju, a zašto bismo mi tolerisali Briselski sporazum ako to ne radi druga strana”, zaključuje Dragomir Anđelković.\nDodaje da treba jasno staviti do znanja da nećemo priznati Kosovo niti prihvatiti da dajemo nove ustupke. „To nikako ne sme da bude pitanje za političke podele. Uvek će biti portala koji zagovaraju stvari koje nisu u nacionalnom interesu i uvek će biti pokušaja da se stvari politizuju iz vlasti ili opozicije”, kaže Anđelković.\nServer bi da se „Putin ubica” saglasi s jačanjem NATO\nZamenik predsedavajućeg gornjeg doma ruskog parlamenta Konstantin Kosačov rekao je da su Bajdenovi komentari neprihvatljivi i da će neizbežno dovesti do pogoršanja ionako loših veza. „Ova vrsta ocena nije dozvoljena državniku tog ranga. Takve izjave nisu prihvatljive ni pod kojim okolnostima”, naglasio je Kosačov.\nPrevious Pleme Mosuo: Kraljevstvo žena u kome muškarci nemaju nikakva prava\nNext Nije ona za to mesto: O deci pogrešno o koroni lažirano


Tag: Šapić Aleksandar\n16.12.2020 u 12:17\nŠapić: Smatram da sam najbolji kandidat za gradonačelnika Beograda\nPredsednik Srpskog patriotskog saveza (SPAS) Aleksandar Šapić izjavio je danas da sebe smatra najboljim kandidatom za gradonačelnika Beograda na predstojećim izborima koji treba da se održe na proleće 2022. „Smatram sebe kao najboljeg kanidata za gradonačelnika. Imam dovoljno iskustva i znanja i imao bih dovoljno kvaliteta. Ako negde treba da se preporučim to je mesto gradonačelnika. Zato i nisam ušao u vladu”, kazao je Šapić za TV N1. Naveo je da je 10 godina na čelu Novog Beograda, „najbolje razvijene srpske opštine”, i da ima veliko iskustvo u lokalnoj politici što ga preporučuje za funkciju gradonačelnika. „Novi Beograd bi ovako izgledao i da nisam ja na njegovom čelu, to je najbolje razvijena srpska opština, ali mislim da sam dao i svoj skroman doprinos. Uspeli smo da komunikaciju\n26.11.2020 u 10:33\nVučić i Šapić razgovarali u Predsedništvu\nPredsednik Srbije Aleksandar Vučić razgovarao je jutros sa liderom koalicije SPAS Aleksandrom Šapićem o pitanjima važnim za Srbiju, kako je objavljeno na Instagram profilu „budućnostsrbijeav”, uz fotografiju Vučića i Šapića kako razgovaraju na terasi zgrade Predsedništva Srbije, preneo je Tanjug. „Kratka jutarnja šetnja na terasi Predsedništva i prijateljski razgovor o svim važnim pitanjima za našu Srbiju”, napisano je u objavi na Instagramu.\nLider Srpskog patriotskog saveza Aleksandar Šapić izjavio je večeras da je novoformirana vlada koncentraciona vlada u kojoj su nacionalni interesi važniji od partijskih, inače bi vladu formirao sam SNS. On je, gostujući u Utisku nedelje, rekao da je procenjeno da su neke stvari važnije od partijskih interesa. „Da su normalne okolnosti, pretpostavljam da bi SNS sam formirao vladu”, ocenio je Šapić, prenosi Tanjug. Govoreći o Ministarstvu za brigu o porodici koje će voditi Goran Dmitrović iz SPAS-a, Šapić je rekao da je to Ministarstvo važno, kao i da je on lično odlučio da Dmitrović bude na njegovom čelu. „Dok sam ja predsednik, ja ću odlučivati ko će biti u izvršnoj vlasti”, rekao je Šapić i dodao da Dmittrović ima širok spektar interesovanja i da se kad god je mogao trudio da\n22.10.2020 u 09:37\nPredsednik Srpskog patriotskog saveza (SPAS) Aleksandar Šapić rekao je danas da je podržao odluku da njegova stranka bude deo koncentracione, odnosno oročene Vlade jer smatra da je ta odluka logična u ovako vanrednim okolnostima da bi se one lakše prevazišle. Šapić je, gostujući u Jutarnjem program RTS-a, naveo da je nelogično da takva vlada bez opozicije traje četiri godine, prenosi Beta. On je rekao da zna koje ministarstvo će SPAS dobiti i ko iz stranke će ga voditi, ali nije hteo da potvrdi da će to biti novoformirano Ministarstvo za populacionu politiku i demografiju. „Neću da vam iznosim sad ime ni ministarstva, ni ministra jer će mandatar objaviti spisak svih ministarstava i resora”, rekao je on. Šapić je najavio i da će podneti ostavku na mesto poslanika i ostati\nNeću biti ministar u novoj vladi, ostaću predsednik opštine Novi Beograd, kaže predsednik SPAS-a Aleksandar Šapić. Upitan koje je ministarstvo je dobio SPAS u novoj vladi i ko će biti na njegovim čelu, Šapić je na TV Prva rekao da još ne može to da otkrije ali je, na insistiranje voditelja, rekao samo da je njihov kandidat za mesto ministra muškarac. „Fer je da se sačeka predlog kompletne vlade. Nema potrebe da sad izlazim ja sa tim”, rekao je Šapić, prenosi Tanjug.\n07.10.2020 u 13:50\nŠapić ponovo na čelu opštine Novi Beograd\nU Beogradu od juče zvanično ne postoji nijedna opoziciona opština. Reizborom Aleksandra Šapića za novi četvorogodišnji mandat za prvog čoveka Novog Beograda stavljena je tačka na formiranje vlasti u 17 beogradskih opština, ali i na priču o opozicionim opštinama koje su prethodne tri decenije postojale u glavnom gradu. Od ukupno prisutnih 47 poslanika, reizbor Šapića podržalo je njih 45 tajnim glasanjem, jedan je bio protiv. Srđan Minić izabran je za zamenika predsednika najmnogoljudnije opštine. – Dobre stvari koje smo radili u prošlom mandatu nastavićemo i dalje da radimo i pokušaćemo da iskoristimo što više možemo kapacitete koalicionog partnera. Nadam se da će novoformirana skupštinska većina učiniti sve da Novobeograđani osete benefite jedne ovakve vlasti i verujem da će ona biti\n06.10.2020 u 20:36\nŠapić treći put predsednik Opštine Novi Beograd\nAleksandar Šapić izabran je treći put za predsednika beogradske opštine Novi Beograd, a tim povodom rekao je za Tanjug da veruje da će već u danima koji dolaze, opštinsko rukovodstvo koje u ovom mandatu neće imati ograničenja, doneti dobrobit građanima te najveće opštine u Srbiji. Šapić je dodao da nova vlast ima sve uslove da bude uspešnija od prethodne, između ostalog i zahvaljujući apsolutnoj podršci i većini koja će imati vertikalu s Gradom. „Verujem da će novoformirana skupštinska većina učiniti sve da Novobeograđani osete benefite jedne ovakve vlasti, i verujem da će ona biti uspešnija od prethodne, a u korist naših Novobeograđana, čiji smo svi mi predstavnici”, naveo je Šapić za koga je glasalo 45 poslanika od 46 prisutnih. Šapić je zahvalio na ukazanom poverenju i\n08.09.2020 u 12:13\nŠapić izabran za predsednika SO Novi Beograd\nSkupština opštine Novi Beograd dobila je novo rukovodstvo, a za predsednika tog lokalnog parlamenta izabran je dosadašnji predsednik opštine Aleksandar Šapić. Na konstitutivnoj sednici, održanoj juče, potvrđeni su mandati odbornika, a Šapić je izabran sa 48 glasova podrške, od 49 odbornika, za predsednika Skupštine opštine, prenosi Tanjug. Šapić je za Tanjug rekao da će nova opštinska vlast biti formirana u narednih mesec dana, kada će biti poznato ime novog predsednika opštine. U novom sazivu lokalnog parlamenta je ukupno 49 odbornika sa tri izborne liste - SPAS, SNS i SPS-JS. Za sekretara Skupštine opštine je izabrana Tatjana Kitanović, koja je i u prošlom sazivu imala tu funkciju, dodao je Šapić. Prema konačnim rezultatima lokalnih izbora 21. juna, posle ponovljenog\n25.06.2022 u 23:27\nZelenski: Vratićemo sve gradove, uključujući Severodonjeck\n25.06.2022 u 21:12\nNATO agresija u 78 slika\n25.06.2022 u 20:57\nOtkupna cena višnje 40 dinara, voćari nezadovoljni\n25.06.2022 u 20:47\nBerač za pola meseca u malinjaku zaradi prosečnu platu\n25.06.2022 u 20:35\nDodik i Šmit ne piju rakiju zajedno\n25.06.2022 u 20:23\nVlada Srbije odobrila preraspodelu ulja za izvoz


Dodik: RS je brana za nova stradanja Srba\nBeta 6. avgusta 2017. 16:55\nPredsednik Republike Srpske (RS) Milorad Dodik izjavio je danas u Garavicama kod Bihaća da je RS jedina garancija da se Srbima u budućnosti ne dese stradanja kao na tom mestu 1941. godine, ili u Jasenovcu.\n„Mi se moramo osloniti na naše dve države – RS i Srbiju. RS je jedina brana da nam se u budućnosti ne dese nove Garavice i Jasenovac, zbog čega je moramo jačati do nebesa, da bude jaka i stabilna“, kazao je on u Garavicama, gde je obeleženo 76 godina od stradanja više od 12.000 ljudi sa tog područja, uglavnom Srba, koje su u leto 1941. godine pobile ustaše.\nDodik je istakao da Srbi treba sa Hrvatima da „sravne račune“ i da se dodje do istine istine o tome što je činjeno, kako bi se na ovim prostorima gradio zajednički život.\nPrema njegovim rečima, oni koji, poput hrvatskog premijera Andreja Plenkovića slave „nekakve pobede“, misleći na akciju hrvatske vojske „Oluja“ i spominju oslobadjanje Bihaća i Srebrenicu, trebalo da znaju da su „Srbi doživeli hiljadu Srebrenica“.\n„On je verovatno mislio na 1941. kada je ovde pobijeno 12.000 do 15.000 Srba i kada se po njihovim kriterijumima `oslobodio` Bihać. `Oluja` je bila završni čin etničkog čišćenja 250.000 Srba i što se nas tiče, zločin nad Srbima“, rekao je Dodik.\nPredsednik RS je najavio da će stradanje Srba u Garavicama od naredne godine obeležavati Vlada RS i da će to područje biti proglašeno mestom od republičkog značaja.\n„Namera je da se ovaj prostor, koji je oskrnavljen, uredi i da to bude državna manifestacija na kojoj će se okupiti veći broj ljudi. Izgradićemo spomen-crkvu sa spomen-pločom, koja će svedočiti o ovom strašnom stradanju“, najavio je on.


- Albanija nova turisticka destinacija\nAlbanija nova turisticka destinacija\nNaslov teme: Albanija nova turisticka destinacija\nObjavljeno: Uto Jun 30, 2009 10:47 am\nJadransko more pored Albanske obale je vrlo lepo more.\nVecina Evropljana je zasicena klasicnim putovanjima, tako da zeljni izazova, verovatno ce se otisnuti i na albansko primorje cim se stvore uslovi za to...\nDanas u Albaniji traje građevinski bum druge vrste. Oni koji su pre tri godine posetili Tiranu grad ne mogu da prepoznaju. U Draču, počev od glavne ulice, tutnje građevinske mašine, a u najpoznatijem primorskom letovalištu Sarandi videli smo kako se kidaju delovi brda da bi se obezbedilo mesto za nove hotele.\nU vreme Envera Hodže cela Albanija je imala 27 hotela, a danas se na dračkoj rivijeri nalazi više od 400. U Sarandi, koja inkasira najviše od turizma, albanski gastajbarteri iz Italije i Grčke grade nove hotele. Građevinski radnici zarađuju malo više, a prosečna plata u Albaniji ne prelazi 250 evra.


Reference - BIMA INTERNATIONAL\nNPT-New Polyurethane Technologies, sa sedištem u Italiji, razvijaju formulacije i proizvode lepak i PU zaptivače visokih performansi već preko 20 godina. Inovativna tehnološka rešenja koja zadovoljavaju potrebe globalnog tržišta. NPT čine talentovani i visoko motivisani istraživački tim stručnjaka sa modernom, savremenom laboratorijskom opremom, najnovijim analitičkim alatima i impresivnim pilot postrojenjima. Tehnologija EcoSiMP kombinuje prednosti silana sa koristima eliminisanja katalizatora i evolucije metanola tokom stvrdnjavanja lepka. To je najnoviji primer najsavremenije tehnologije NPT-a koja našim kupcima nudi proizvode koji su više prilagođeni korisniku i imaju manje uticaja na životnu sredinu od postojećih proizvoda. Danas je NPT lider u proizvodnji najboljih rešenja lepljenja i zaptivanja zbog jake osnove izgrađene na našim ključnim kompetencijama. NPT projektuje i proizvodi sopstvene osnovne polimere. NPT je postao lider u razvoju jedinstvenih, visokih performansi vezivnih i zaptivnih rešenja zasnovanih na poliuretanskim i silan-modifikovanim polimernim tehnologijama.\nGRUPA DOLLMAR iz Milana je poznata na italijanskom i svetskom tržištu po proizvodnji i distribuciji hemijskih proizvoda za industriju i postrojenja za industrijsko pranje i površinski tretman. Više od 70 godina uspeha potvrđuju mogućnost Dollmar-a da ponudi proizvode i usluge u koraku s vremenom, što znači da gleda unapred. Glavne oblasti poslovanja:\n1) HEMIKALIJE: distribucija hemijskih sirovina, proizvodi za površinski tretman,proizvodi za široku potrošnju(VMD Italia deo naše grupacije)\n2)POSTROJENJA I USLUGE ZA POVRŠINSKE TRETMANE: Sistemi za pranje i sistemi površinske obrade (Dollmar Meccanica),hemijska, tehnička i ekološka pomoć i konsultacije (obezbeđuje EOS odeljenje ), rešenja za površinsku predobradu.\nVMD ITALIA, osnovana 1994. godine, razvila je sopstvenu proizvodnju u sektoru aerosola, prvo su to bili tehnički proizvodi u spreju za automobilski, industrijski, hardverski i kancelarijski sektor, zatim su proširili proizvodnju uvodeći u proizvodnju akrilne sprejeve u bojama. Svi proizvodi su formulisani, razvijeni i proizvedeni u fabrici. Laboratorija VMD konstantno se bavi istraživanjem i razvojem sve inovativnijih i najkvalitetnijih formulacija. VMD se predstavlja na tržištu sa obnovljenom i kompletnom prodajnom mrežom u zemlji i inostranstvu. Zahvaljujući važnom sporazumu sa Grupom Dollmar spa 2012. godine, sa željom da konsoliduje svoje znanje, danas je VMD sinonim za napredak, uslugu i kvalitet, postajući vodeća kompanija u proizvodnji sprejeva i razređivača.\nLTF SpA se već godinama bavi proizvodnjom, ispitivanjem i razvojem instrumenata, opreme i mašina za preciznu mehaniku. Ima svoje sediste na povrsini od 55.000 m2 s više od 15.000 m2 pogona.Preko 20.000 proizvoda u katalogu i preko 50 godina iskustva.\nLTF SpA je kupio AOM SpA 2010. godine, ali je već prisutan od devedesetih godina u njegovom akcijskom kapitalu. L’ ASTURO ORIGINALE MAVES SpA je jedan od najznačajnijih proizvođača sistema i opreme za farbanje u svetu; bila je prva kompanija u Italiji koja je proizvodila pištolje za raspršivanje, od 1925. godine sa brendom ASTURO-GROSSI.\nASTURO ORIGINAL MAVES od LTF SpA proizvoda je industrijska referentna tačka u oblasti sistema za površinsko bojenje i mašina.\nMASTICI VOTTERO je renomirani italijanski proizvođač svih vrsta silikona,akrilnog gita kao i raznih vrsta lepka za upotrebu u građevinarstvu. Tokom godina,razvili su širok spektar profesionalnih proizvoda, namenjen veleprodaji i maloprodaji. Izbor najkvalitetnijih sirovina,posedovanje CE sertifikata kao i konstantna inovacija i praćenje zahteva tržišta omogućili su nam konstantan rast prodaje i preko 15 miliona prodatih čaura silikona u Italiji,na Balkanu i širom sveta. Pored sopstvenog brenda Masters, proizvodimo i za vodeće svetske firme u njihovom ličnom brendu. Vrhunska usluga, fleksibilnost i odgovornost su karakteristike po kojima nas prepoznaju već više od 35 godina.\nLECHNER SPA je italijanski proizvođač hemijskih proizvoda za parket,pvc,veštačku travu osnovan davne 1920 godine u mestu Arquata Scrivia. Fokusirani su na sposobnost prilagođavanja stalno promenljivim zahtevima tržišta, usavršavanjem formulacija i vrhunskom profesionalnom uslugom svoga tima. Zahvaljujući fleksibilnosti postrojenja i vrhunskom profesionalizmu osoblja, Lechner je danas nacionalna i međunarodna referentna tačka u proizvodnji svih vrsta lepka i boja za polaganje i održavanje podova i zidova od drveta, gume, PVC-a, tepiha, sintetičke trave, kao i proizvoda za pripremu estriha. Drugi važan element kompanije Lechner je da se klijentima garantuje stalna tehnička i profesionalna podrška.\nBrend SIGILL je istorijski brend fabrike PIGAL koji je na italijanskom tržištu lepkova i zaptivača jos od 1978 godine ,u poslednjih nekoliko decenija postao je sinonim kvaliteta i pouzdanosti kod mnogih profesionalaca i krajnjih korisnika. Celokupna proizvodnja, zajedno sa istraživačkim i razvojnim delom, nalazi se u mestu Crespellano (BO), gde se takođe nalazi magacin i uprava firme. Visoka tehnološka i produktivna znanja omogućila su da se stalno razvijamo i unapredjujemo aktuelnu ponudu koja predstavlja kompletan asortiman proizvoda. Inovacije, kvalitet i komercijalna dinamika su kamen temeljac poslovanja.


Sportske.net - OI - Šta japanske vlasti kažu o upozorenju američkih vlasti?\nOI - Šta japanske vlasti kažu o upozorenju američkih vlasti?\nKakve će biti Olimpijske igre?\nJapanska vlada odbacila je danas navode da će upozorenje američkih vlasti svojim državljanima da izbegavaju putovanja u Japan zbog porasta broja zaraženih korona virusom, uticati na želju sportista da učestvuju na predstojećim Olimpijskim igrama u Tokiju.\nAmerički zvaničnici upozorili su svoje državljane na nagli porast slučajeva korona virusa u Japanu izazvan novim sojevima virusa, koji čak mogu predstavljati rizik i za vakcinisane i preporučeno im je da ne putuju u Japan.\nAmerikancima nisu zabranjene posete Japanu, ali upozorenja mogu uticati na stope osiguranja i na odluke da li će olimpijci i drugi učesnici učestvovati na Olimpijskim igrama, koje počinju 23. jula u Tokiju.\n"Verujemo da nema promene pozicije SAD u podršci japanskoj vladi da organizuje Igre", rekao je zvaničnik japanske vlade Kacunobu Kato i dodao da je iz Vašingtona rečeno da upozorenje o putovanjima nije upućeno za učešće američkog olimpijskog tima.\nVećina područja u Japanu je u vanrednom stanju i očekuje se da će tako ostati do sredine juna, raste broj zaraženih, zbog čega je zdravstveni sistem pod velikim pritiskom.\nZbog toga vlada velika zabrinutost kako će Japan izdržati dolazak desetina hiljada učesnika Igara.\nJapan je već zabranio većini stranaca da doputuju u zemlju i strani navijači neće prisustvovati takmičenju.\nOlimpijski i Paraolimpijski komiteti SAD saopštili su da i dalje predvidjaju da će njihovi sportisti učestvovati na Igrama.\nOčekuje se učešće od 11.000 olimpijaca i 4.400 paraolimpijaca.\nU Japanu je zabeleženo više od 700.000 zaraženih, a od posledica korona virusa umrlo je oko 12.000 ljudi.


ESPN otkupio prava na prijenos utakmica EP-a 2008 - Klix.ba\nNogomet ESPN otkupio prava na prijenos utakmica EP-a 2008\nESPN otkupio prava na prijenos utakmica EP-a 2008\n11.12.2006. u 22:40\nAmerička televizijska stanica ESPN potpisala je sporazom s Međunarodnom nogometnom federacijom (UEFA), koji im omogućuje prijenos svih utakmica idućeg evropskog prvenstva, koje će se održati u Austriji i Švicarskoj.\nOvu odluku danas su medijima saopćili izvršni dopredsjednik ESPN-a Russell Wolff i marketinški direktor UEFA-e, Philippe Le Floch.\nPrema sporazumu ESPN će imati ekskluzivna prava prijenosa svih utakmica za Sjevernu Ameriku i sve zemlje Južne Amerike, osim Brazila.\n"UEFA pozdravlja ESPN-ovu predanost evropskom nogometu. Oduševljeni smo prilikom da nastavimo saradnju s našim dugogodišnjim partnerima i uvjereni smo da će ESPN-ov prijenos u Sjevernoj i Južnoj Americi pomoći da približimo iskustvo EURO-a 2008. milionima nogometnih obožavatelja. UEFA je vrlo zadovoljna što je ovim omogućeno praćenje cijelog prvenstva nogometnim obožavateljima u SAD-u", rekao je Le Floch.


Prednosti naših usluga | FOCUS Research & Consulting\nPraćenje tržišta promocija u potpunosti je pokriveno ručno, elektronski i digitalno, tako da se niti jedna informacija ne može izgubiti. To pruža sigurnost i tačnost informacija o svim promotivnim aktivnostima Vaših partnera i konkurencije u svim regijama.\nNeprekidan razvoj celokupnog sistema i programa\nVisok nivo kreativnosti sektora prodaje i proizvodnje u osmišljavanju novih promotivnih aktivnosti zahteva neprekidan razvoj celokupnog sistema. Taj sisitem Vam omogućava tačne zaključke i analize – brzo, pregledno i prilagođeno korisniku.\nS obzirom na kompleksnost brzorastuće baze podataka, neprestano koristimo napredne tehnologije.\nOpsežan stručni pregled\nKao vodeća evropska kompanija u području praćenja cena i promocija na tržištu, dajemo stručni pregled i procenu vrednosti kako za lokalne, specifične zahteve, tako i za regionalne i međunarodne.\nAktuelne informacije u stvarnom vremenu!\nPrepoznajemo trendove i uvek smo na čelu! Pratimo nove oblike oglašavanja i tipova promocija, te ih integrišemo u naš sistem što je pre moguće. Metodama digitalnog praćenja, informacije možemo sve brže dostavljati korisnicima.\nOpsežno istraživanje i razvoj\nBliskom saradnjom sa trgovačkim lancima, integrisali smo specifične zahteve svih potreba prodaje u izvođenju naših alata.\nUsluga prilagođena korisnicima\nInformacije pružamo korisnicima kroz moderan i jednostavan online alat, te kroz prilagođene baze podataka, što omogućava brze i efikasne analize.\nRealna slika tržišta\nKada merimo komunikatvine veštine izabrane promotivne aktivnosti, uzeće se u obzir spektar medija i reklamna vrednost. Ovo vam garantuje realnu sliku komunikacijske moći.\nStandardizovane informacije za Trgovce i Proizvođače\nZahvaljujući dugoj i intenzivnoj saradnji sa trgovcima i proizvođačima, FOCUS informacije I baza podataka su postali valuta koja garantuje optimalnu razmenu informacija između dva tržišna partnera.\nInternacionalni strandardi sa visokim lokalnim kompentencama\nFOCUS Marketing Research bietet standardisierte Informationen über mehr als 30 LänderCUS Marketing Research pruža standardizovane informacije u više od 30 zemalja u Evropi. Lider smo na tržištu u smislu komunikacione strategije o ceni i promocija. FOCUS nudi i individualne usluge na nivou jedne zemlje, prilagođene specifičnim uslovima tržišta.


Hotel za Theydon Bois (England) : 2.770 pronađenih hotela\nRezultati obuhvataju hotele u blizini Theydon Bois Poređati prema :\nQuality Epping Hotel Hotel sa 3 zvezdice\nOvaj hoteli je najbliži: Theydon Bois Nalazi se u ulici High Road, Bell Common, Epping, Near Harlow - Essex, pozicija mu je severoistok za grad London, a od centra je udaljen samo 51 minuta kolima.Stil hotela Quality Epping Hotel je Povol...Još informacija\nBest Western The Bell Hotel Hotel sa 3 zvezdice\nBest Western The Bell Hotel je u blizini Theydon Bois Nalazi se u ulici High Road, pozicija mu je severoistok za grad London, a od centra je udaljen samo 51 minuta kolima.U hotelu Best Western The Bell Hotel pronaći ćete sve usluge koje treba da ima hote...Još informacija\nPremier Inn Loughton/Buckhurst Hill Hotel sa 3 zvezdice\nU hotelu Premier Inn Loughton/Buckhurst Hill pronaći ćete sve usluge koje treba da ima hotel kategorije tri zvezdice za grad Buckhurst Hill: n.a.. Stil ovog hotela je Povoljan.Na 3 minuta hodom udalje...Još informacija\nGrim's Dyke Hotel Hotel sa 3 zvezdice\nNalazi se u ulici OLD REDDING Harrow Weald, pozicija mu je severoistok za grad London, a od centra je udaljen samo 34 minuta kolima.Sa kapacitetom od 46 soba/e svih kategorija (od soba tipa Classic Do...Još informacija\nMenzies Prince Regent Hotel sa 4 zvezdice\nU hotelu Menzies Prince Regent pronaći ćete sve usluge koje treba da ima hotel kategorije četiri zvezdice za grad Woodford Green: Restoran, Room Service, Bar, Recepcija otvorena 24 sata, Poslovni cent...Još informacija\nPark Inn Harlow Hotel sa 3 zvezdice\nPark Inn Harlow ima 119 soba/e/u, čiji se široki spektar kreće od soba tipa Room do soba tipa Room, a najniža cena je 8 235 dinar - Srbija . Pozicija ovog hotela je jugozapad za grad Potter Street, a ...Još informacija\nNa 5 minuta hodom udaljenosti od centra grada, ovaj hotel se nalazi u ulici Windmill Lane,, a pozicija mu je severoistok za grad Cheshunt. Sve to ga čini idealnim za otkrivanje grada i okoline.U hotel...Još informacija\nThe County Hotel Woodford - Greater London Hotel sa 3 zvezdice\nStil ovog hotela za grad London je Luksuzan, a kategorija tri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Novine, Sobe za nepušače, P...Još informacija\nPozicija ovog hotela je severoistok za grad London, a nalazi se u ulici Euston; Upper Woburn Place, na samo 29 minuta kolima od centra grada.Stil ovog hotela kategorije dve zvezdice je Povoljan za gra...Još informacija\nSa kapacitetom od 143 soba/e svih kategorija (od soba tipa Room do soba tipa Deluxe Room-Midweek Dinner,Bed&Breakfast), Cheshunt Marriott Hotel nudi cene koje se kreću od 6 823 dinar - Srbija .Poz...Još informacija\nVaš izbor: Hotel za Theydon Bois (England) : 2.770 pronađenih hotela


Austrotherm Srbija - Politika kvaliteta\nHome > Preduzeće > Politika kvaliteta\nKvalitet proizvoda i usluga se u kompaniji Austrotherm podrazumeva i smatra se preduslovom za zadovoljsvo kupaca. Kvalitet je najvažniji faktor uspeha naše kompanije i utiče na njen pozitivan imidž na tržištu. Još od svog osnivanja 1953. godine kompanija sledi konsekventnu politiku kvaliteta i inovacija. Naša visoka svest o neophodnosti zadovoljavanja visokih standarda kvaliteta stekla je 1995. godine zvanično priznanje - kompaniji je dodeljen austrijski državni grb. Austrotherm je 27. maja 1998. godine dobio od ÖQS (austrijskog društva za upravljanje kvalitetom) priželjkivani ISO 9001-sertifikat. To nam je uspelo kao jednom od prvih proizvođača izolacionih materijala u Austriji čime smo stekli uvaženo priznanje za našu poslovnu filozofiju kada je kvalitet u pitanju. Proizvodi koji su primereni očuvanju čovekove životne sredine, raznovrsnost orijentisana prema kupcima i naša konstantna usmerenost ka daljem razvoju – to Austrotherm smatra činiocima svog dugoročnog koncepta uspeha.\nOsnovne odrednice koje čine politiku kvaliteta u našoj kompaniji su: ► obezbeđivanje i poboljšanje zadovoljstva kupaca► zaštita i jačanje tržišne pozicije► kontinuirane inovacije u proizvodnji (novi proizvodi) ► doprinos svakog zaposlenog visokim standardima kvaliteta Downloads


Predstavnici iz Zapadnobačkog okruga na drugom stručnom skupu „Unapređenje sistema bezbednosti saobraćaja“ - www.025.rs\nwww.025.rs / SOMBOR / DRUŠTVO / Predstavnici iz Zapadnobačkog okruga na drugom stručnom skupu „Unapređenje sistema bezbednosti saobraćaja“\nU okviru nacionalne Strategije bezbednosti saobraćaja na putevima Republike Srbije, za period od 2015. do 2020. godine, od 1. do 3. oktobra, na Kopaoniku je organizovan seminar namenjen predstavnicima svih lokalnih samouprava u Srbiji, kao i članovima lokalnih Saveta za bezbednost saobraćaja.\nSeminaru je prisustvovalo oko 350 učesnika, među kojima i predstavnici Saveta za bezbednost saobraćaja iz lokalnih samouprava Zapadnobačkog okruga. Iz opštine Odžaci, predsednica opštine Odžaci i predsednica Saveta za koordinaciju poslova bezbednosti saobraćaja na putevima iz delokruga opštine Odžaci mr Latinka Vasiljković, sa Teodorom Jakovljević, članicom pomenutog Saveta. Iz Sombora, predsednik Saveta za bezbednost saobraćaja i zamenik gradonačelnice grada Sombora Antonio Ratković, zamenik predsednika Saveta za bezbednost saobraćaja i član Gradskog veća za komunalne delatnosti Miroslav Kovačić, kao i članovi Saveta Luka Milanović i Zdravko Pupovac. Iz Kule, iz Saveta za bezbednost saobraćaja Dejan Aleksić, sa pripadnicima saobraćajne policije opštine Kula, Ratkom Čepićem i Vladom Vukićem.\nIako se broj poginulih, na putevima u Srbiji, poslednjih godina smanjio, broj teško povređenih lica u saobraćaju je i dalje veoma visok. Prema rečima načelnika Uprave saobraćajne policije Ministarstva unutrašnjih poslova, Nebojše Arsova, više od 3.000 lica u saobraćajnim nezgodama zadobije teške telesne povrede i dobar deo njih imaju posledice tokom celog života.\nS tim u vezi, osnovni cilj seminara bio je podizanje kapaciteta rada lokalnih Tela za koordinaciju poslova bezbednosti saobraćaja, uz podršku svih subjekata koji deluju, i u sistemu bezbednosti saobraćaja na nacionalnom nivou. Teme su razrađene kroz primere dobre prakse koji su realizovani u lokalnim samoupravama u Republici Srbiji i Republici Srpskoj, a treba da posluže kao primer kako i na koji način bi trebalo da se realizuju aktivnosti koje doprinose unapređenju bezbednosti saobraćaja.\nTags: predstavnici, saobraćaj, unapređenje sistema bezbednosti saobraćaja\nNLB banka u Somboru otvorila renovirane kancelarije


Danas 82 novozaražena u Srpskoj - u Zvorniku šest, Milićima jedan novi slučaj - infoBirač\nDanas 82 novozaražena u Srpskoj – u Zvorniku šest, Milićima jedan novi slučaj\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske i u bolnicama Sv. Vračevi u Bijeljini i Sv. apostol Luka u Doboju i izvršeno je testiranje 555 laboratorijskih uzoraka, a novi virus korona (SARS-CoV-2) potvrđen je kod 82 osobe.\nPrema mjestu prebivališta, 34 osobe su iz Banjaluke, sedam iz Doboja, šest iz Zvornika, pet iz Prijedora, četiri iz Bijeljine, po tri iz Han Pijeska, Čelinca i Šipova, po dvije iz Кozarske Dubice, Ljubinja i Novog Grada i po jedna osoba je iz Кneževa, Кotor Varoša, Laktaša, Milića, Mrkonjić Grada, Oštre Luke, Prnjavora, Sokoca, Srpca, Teslića i Šamca.\nU posljednja 24 časa, Institutu za javno zdravstvo Republike Srpske prijavljeno je pet smrtnih slučajeva srednje (muškarac 47 godina) i starije životne dobi kod kojih je potvrđeno prisustvo virusa korona. Po jedna osoba iz Novog Grada, Banja Luke, Foče, Prnjavora i Šamca.\nDo sada je u Republici Srpskoj potvrđeno 40.490 slučajeva virusa korona, a preminulo je ukupno 2.080 osoba kod kojih je potvrđen test na virus korona. U Republici Srpskoj, od novog virusa korona, do sada se oporavilo 27.425 osoba, a testirano je ukupno 185.309 osoba.\nUkupan broj hospitalizovanih u Republici Srpskoj je 564, u Univerzitetskom kliničkom centru Republike Srpske 208, a u opštim bolnicama 356. U Republici Srpskoj pod zdravstvenim nadzorom trenutno je 4.176 osoba, a nadzor je završen kod 130.587 osoba.


Promeni trasa linija javnog prevoza | Beogradski Portal\nPromeni trasa linija javnog prevoza\nTokom izvođenja radova na izgradnji distributivne toplovodne mreže (1A faza) u Ulici batajnički drum, na delu od saobraćajnice u produžetku Pupinovog mosta do saobraćajnice T7, od 14. juna, od 9 časova do 19. juna doći će do promena u radu linija javnog prevoza, saopšteno je iz Sekretarijata za javni prevoz.\nRadovi podrazumevaju zatvaranje oba smera Batajničkog druma na deonici od zone raskrsnice sa saobraćajnicom u produžetku Pupinovog mosta do zone neposredno ispred raskrsnice sa saobraćajnicom T7.\nTokom izvođenja radova, vozila na linijama 84 i 612 u oba smera saobraćaće na trasi: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – T-7 – Jovana Stojsavljevića – Lazara Mamuzića – 2. nova i dalje redovnom trasom.\nNa linijama 73, 706 i 706N vozila će ići u smeru ka Batajnici trasom: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – naselje Mala pruga – Batajnički drum 2. deo – Batajnički drum 17. deo – prva interna saobraćajnica neposredno posle stajališta „Zemun park” – Batajnički drum i dalje redovnom trasom. U smeru ka Zemunu saobraćaće na trasi: Batajnički drum, – Batajnički drum 6. deo – Batajnički drum 17. deo – Batajnički drum 2. deo – naselje Mala pruga – auto-put za Novi Sad – saobraćajnica u produžetku Pupinovog mosta (auto-put za Novi Sad) – Cara Dušana i dalje redovno.\nVozila na liniji 703 u oba smera saobraćaće trasom: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – naselje Mala pruga – Batajnički drum 2. deo – Batajnički drum 17. deo – Jurija Rakitina i dalje redovno.\nNa liniji 704, u smeru ka Zemun polju, vozila će saobraćati trasom: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – naselje Mala pruga – Batajnički drum 2. deo – Batajnički drum 17. deo – Jurija Rakitina i dalje redovno. U smeru ka Zemunu saobraćaće ulicama na trasi: Jurija Rakitina – Batajnički drum – Batajnički drum 6. deo – Batajnički drum 17. deo – Batajnički drum 2. deo – naselje Mala pruga – auto-put za Novi Sad – Put prema Pupinovom mostu (auto-put za Novi Sad) – Cara Dušana i dalje redovno.\nVozila na linijama 705 i 706E, u oba smera, saobraćaće trasom: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – T-7 – Jovana Stojsavljevića – Lazara Mamuzića – 2. nova – Batajnički drum 1. deo – Batajnički drum i dalje redovno.\nNa liniji 707, u oba smera, vozila će ići trasom: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – Ugrinovački put i dalje redovnom trasom.\nVozila na liniji 704N ići će u oba smera trasom: Cara Dušana – saobraćajnica u produžetku Pupinovog mosta (auto-put za Novi Sad) – auto-put za Novi Sad – T-7 – Jovana Stojsavljevića – Lazara Mamuzića – 2. nova i dalje redovno.\nVozila će na izmenjenom delu trase koristiti postojeća, kao i novouspostavljena stajališta: za linije 84, 612, 705 i 706E, u smeru ka Zelenom vencu i Novom Beogradu „Milice Šuvaković 1”, u Ulici Lazara Mamuzića, 30 metara posle raskrsnice sa Ulicom Milice Šuvaković. U smeru ka gradu koristiće stajalište „Milice Šuvaković 1”, u Ulici Lazara Mamuzića, 30 metara posle raskrsnice sa Ulicom Milice Šuvaković.\nZa linije 73 i 706, u smeru ka Batajnici, vozila će koristiti „Ball Packaging” stajalište, na internoj saobraćajnici neposredno posle stajališta „Zemun park”, na poziciji ED stuba oko 20 metara ispred ulaza u objekat fabrike „Ball Packaging”.


Jedan od najinteresantnijih sezonskih poslova koji se trenutno nudi je putovanje svetom i ispijanje piva.\nZa muški pol sigurno, verovatno i za poneku ženu, jedan od najboljih poslova koji se trenutno nudi je putovanje svetom i ispijanje velikih količina piva, a da pritom za to primaju i platu.\nKompanija „World of Beer“ trenutno je u potrazi za pripravnicima koji će ovo leto da provedu tako što će da obilaze pivare širom Sjedinjenih Američkih Država, ali i drugih zemalja, obilazeći festivale piva i izveštavati o tome putem bloga i društvenih mreža.\n„World of Beer“ planira da plati svakom 12.000 dolara, kako bi se pokrili svi troškovi putovanja, uključujući hranu i smeštaj. A pored toga biće i puno besplatnog piva.\n„Mi zapošljavamo tri pripravnika koja će ovog leta ići u potragu za najboljim pivom i hranom koju svet ima da ponudi. Poslaćemo vas širom sveta kako biste pronašli najbolje pivo nakon čega ćete ga dokumentovati, snimiti i fotografisati“, stoji na sajtu „World of Beer“.\nSve što treba da uradi kandidat jeste da popuni aplikaciju i snimi jednominutni video u kojem će objasniti zašto da izaberu baš njega, ili nju.\nNajbolji će biti kontaktirani posle 28. marta. Međutim, postoji jedna mala caka – kandidat ne mora da budete građanin, ali mora biti ovlašćen za rad u SAD.\nKrenite u obilazak viznog režima SAD-a i drugih potrebnih informacija.\npivo, putovanje, Sezonski posao


FSS: "Bunjevčević, čovek koga su zbog velikih ljudskih kvaliteta svi poštovali" - Sportske.net\nFSS: "Bunjevčević, čovek koga su zbog velikih ljudskih kvaliteta svi poštovali"\nFudbalski savez Srbije (FSS) izdao je danas saopštenje povodom smrti svog sportskog direktora Gorana Bunjevčevića, koji je opisan kao primer za sve one koji sebe vide u tom sportu.\nZvezda, Totenhem, Partizan... Fudbalski svet žali zbog smrti Gorana BunjevčevićaBrazilci strepe nakon pobede nad SrbijomStojke vs Nejmar 3:0Slika Srbina sa nudlama na glavi obišla svetŠta je Krstajić rekao Nejmaru nakon "vetrenjače"?\nGoran Bunjevčević je umro u četvrtak u 46. godini.\n"Čovek koga su zbog velikih ljudskih kvaliteta svi poštovali, ostavio je iza sebe veliki trag kao kapiten Crvene zvezde, reprezentativac, a zatim i kao uspešni funkcioner", naveo je FSS.\nPovodom njegove smrti oglasio se i ADO Den Hag, klub u kom je završio igračku karijeru.\n"Do nas su došle tužne vesti da je umro Goran Bunjevčević. Želimo njegovoj porodici mnogo snage posle ovog velikog gubitka", poruka je holandskog kluba.


FABRIKA - Biznis.rs\nDugoročni planovi za dalje ulaganje u razvoj i zaposlene\n16.11.2021 10:09 0\nAtlantic Grupa je sa porodicom Pöll ispred austrijske kompanije Gittis Naturprodukte GmbH potpisala ugovor o kupoprodaji proizvodne lokacije Mirna u Sloveniji. Reč je o zaključenju procesa započetog prodajom brenda... Pročitaj više\nU oba pogona nemačke kompanije biće zaposleno 500 ljudi\nContinental završio prvu fazu radova na drugoj fabrici u Novom Sadu\n10.11.2021 13:17 0\nKompanija Continental Automotive Srbija danas objavila završetak prve faze radova na izgradnji njene druge fabrike u zemlji. Radovi na drugoj fabrici počeli su u junu ove godine, a planirano... Pročitaj više\nGigant najavio gradnju novog pogona\nPlanirana proizvodnja veganskog mesa u Surčinu\nFirme u fokusuLifestyleSrbijaU fokusuVestiZdravlje\n8.11.2021 08:37 0\nU Surčinu se planira gradnja novog pogona kompanije Nestle, koji će imati deo za proizvodnju, zamrzavanje i pakovanje. Kako je najavljeno, u pogonu će se proizvoditi četiri vrste proizvoda... Pročitaj više\n2.11.2021 14:03 2\nItalijanski proizvodni sektor je prošlog meseca doživeo bržu ekspanziju od ostatka evrozone, koja čak prikazuje trend slabljenja u pojedinim zemljama regiona, dok premijer Mario Dragi (Mario Draghi) pokušava da... Pročitaj više\nopasne materije stajale više od 10 do 15 godina u neadekvatnim ambalažama\nPočelo čišćenje „istorijskog“ otpada u fabrikama širom Srbije\n26.10.2021 12:27 1\nU toku je akcija čišćenja opasnog industrijskog „istorijskog“ opada, koji je nastao 2000-tih godina u fabrikama u stečaju ili u procesu privatizacije širom naše zemlje, izjavila je ministarka za... Pročitaj više\nFabrici za proizvodnju automobilske rasvete dodeljeno 29.820 kvadratnih metara građevinskog zemljišta\nOdobreno 60 miliona evra pomoći za kinesku fabriku Xingyu u Nišu\n25.10.2021 11:26 0\nRepublička Komisija za kontrolu državne pomoći ocenila je da je pomoć u građevinskom zemljištu koju će dobiti firma Xingyu Automotiv Lighting Systems za ulaganje u izgradnju fabrike u Nišu... Pročitaj više\n22.10.2021 09:31 0\nIz južnokorejske kompanije Samsung SDI u petak je saopšteno da su sa proizvođačem automobila Stellantis sklopili ugovor o proizvodnji baterija i modula za električna vozila u Sjedinjenim Američkim Državama.... Pročitaj više\nŠvajcarska kompanija snabdeva 25 odsto svetskog tržišta\n7.10.2021 13:10 2\nU Novom Sadu je danas svečano otvorena fabrika čokolade Barry Callebaut. Njena izgradnja je započela u martu 2020. godine, a najavljeno je da će u njenim pogonima biti zapsoleno... Pročitaj više


Tribina pod nazivom "Stimulacija intelektualnog razvoja - primer dobre prakse" održaće se u subotu, 7. decembra, od 10 sati u prostorijama Instituta za moderno obrazovanje u Masirkovoj ulici broj 5, saopštili su iz Mense Srbije.\nMensa u saradnji sa udruženjem "Kreativnim učitelji" organizuje tribinu kako bi se više razgovarlo o obrazovnom sistemu u Srbiji, pogotovo o posebnom pristupu darovitoj deci, navode iz ova dva udruženja. Tribinom će biti završeno obeležavanje Dana inteligencije i biće predstavljeni primeri dobre prakse u radu nastavnika sa decom iz Srbije i regiona.\nIstom prilikom biće predstavljen i sledeći Mensin projekat "Teachers for gifted". Ovaj projekat bi trebao da kroz različite seminare i prakse edukuje naš nastavni kadar, ali i celokupno društvo, o potrebama darovite dece kao i da profesorima da smernice kako da rade sa takvom decom u cilju optimizacije njihovog potencijala.


// 2010-03-23 14:40:54\nKompanije Piraeus Leasing i Piraeus Rent će tokom 48. Međunarodnog salona komercijalnih vozila „Beotruck“, koji se održava u Beogradu od 23. do 27. marta, predstaviti nove proizvode i specijalne sajamske uslove finansijskog i operativnog lizinga namenjene kompanijama i samostalnim preduzetnicima.\nPiraeus Leasing je svim zainteresovanim klijentima omogućio nabavku novih lakih i teških teretnih vozila po veoma atraktivnim uslovima. Za laka dostavna vozila važe isti uslovi finansiranja kao i tokom sajma BG Car Show, odnosno nominalna kamatna stopa kreće se od 5,99% (EKS od 8,23%), a rok otplate je do 5 godina. Uslovi finansiranja nabavke teških teretnih vozila prilagođeni su finansijskim mogućnostima klijenta, što znači da se plan otplate izrađuje za svakog korisnika lizinga pojedinačno.\nPiraeus Rent će i ovom prilikom predstaviti pogodnosti usluge „Upravljanje voznim parkom“ (Fleet Management). Ova usluga važi samo za nabaku lakih dostavnih vozila i podrazumeva punu kontrolu troškova koji obuhvataju Kasko osiguranje, registraciju i redovno servisiranje vozila i guma.\nŠtand Piraeus Leasinga i Piraeus Renta nalazi se u Hali 1 Beogradskog sajma na kojem će svi zainteresovani posetioci moći da se detaljnije informišu o ponudi kompanija.\nTagovi: piraeus_banka piraeus_leasing piraeus_rent finansijski_lizing operativni_lizing nabavka_vozila


Voćari Juga Srbije - Voćari sa juga Srbije zajedno do boljeg poslovanja\nRegionalni voćarski klaster južne Srbije već je okupio privredne subjekte koji se bave proizvodnjom i preradom voća i voćnih proizvoda. Među njima su udruženje proizvođača voća, obrazovne i naučne institucije i organizacije poput preduzeća „Strela“, „Šumsko blago-MZS“, „Boki food“, „Fasada“, „SB Comerc“, „Interfood S 80“, „Ana“, Tehnološki fakultet Leskovac, Visoka poljoprivredno-prehrambena škola Prokuplje i Centar za razvoj Jablaničkog i Pčinjskog okruga.\nPodručje Pčinjskog, Jablaničkog i Topličkog okruga, po svojim agrarnim, ekološkim i klimatskim uslovima, predstavlja oblast koja ima idealne uslove za proizvodnju svih vrsta kontinentalnog voća. Međutim, u prethodnom periodu, većina proizvođača i prerađivača voća nije mogla da obezbedi stabilne i sigurne prihode. Tome su dodatno doprinele nestabilnosti i oscilacije cena voća i proizvoda od voća, kao i diskontinuitet u ponudi i potražnji pojedinih voćnih vrsti na globalnom nivou. Sve ovo, uglavnom, negativno utiče na stabilno planiranje voćarske proizvodnje u dužem vremenskom periodu, što dodatno destimuliše proizvođače i prerađivače voća.


U Štrpcu protest zbog hapšenja u policijskoj akciji "Brezovica" - Radio Kontakt Plus\nU Štrpcu protest zbog hapšenja u policijskoj akciji "Brezovica"\n16:38, 24.12.2021 Izvor: Radio Kontakt Plus\nIspred zgrade Opštine u Štrpcu, danas je održan protest građana i članova porodice uhapšenih u policijskoj akciji "Brezovica".\nFoto: Opštinski odbor SNS Štrpce\nU spontanom okupljanju, kako se navodi u saopštenju Opštinskog odbora SNS Štrpce, dostavljenom Kontak Plus radiju, učestvivalo je više hiljada građana, koji su došli u znak podrške svojim uhapšenim sugrađanima..\nSkupu su prisustvovali aktuelni gradonačelnik Dalibor Jevtić, brat bivšeg gradonačelnika i poslanik Srpske liste u kosovskoj skupštini Branislav Nikolić, kao i članovi porodica uhapšenih.\nOkupljeni su zatražili od Kosovske policije, da prestane sa upadima i zastrašivanjem, te poručili da "u akciji nisu uhapšeni nikakvi kriminalci, niti ratni zločinci, već porodični ljudi", stoji dalje u saopštenju.\n"Pozivam zvaničnu Prištinu da ispravi svoju grešku i da do katoličkog Božića oslobodi naše sinove, zetove, očeve i braću. Molim našu braću, molim mog predsednika Vučića da nađe način da naši momci, budu kući još za Novu godinu u zagrljajima svojih porodica i u svojim toplim kućama", poručila je Domenika Pavletović.\nGradonačelnik Štrpca Dalibor Jevtić, istakao je da Bratislav Nikolić i ostali uhapšeni nisu sami, te da njima i njihovim porodicama pruža podršku.\n"Ono što se desilo pre dva dana, način na koji se desilo i sve što je urađeno je jako loša poruka i znam koliko su pre svega porodice uznemirene, a i svi mi koji živimo ovde. Ovo što ste danas došli je jasna poruka da na miran način želimo da kažemo onima koji to rade, da prestanu da rade takve stvari", kazao je Jevtić.\nNa protestu u Štrpcu bilo je vidljivo i prisustvo pripadnika Kosovske policije.\nPodsetimo, Tužilaštvo traži određivanje pritvora za desetoro uhapšenih u akciji "Brezovica", a o tome čitajte OVDE.\nTagovi: ŠtrpceBrezovicaKosovska policija


Milanović za preferencijalni tretman Crne Gore na putu u EU - Svet - Dnevni list Danas\nPočetna » Svet » Milanović za preferencijalni tretman Crne Gore na putu u EU\nPredsednik Hrvatske Zoran Milanović izrazio je danas u Zagrebu, posle susreta s crnogorskim predsednikom Milom Đukanovićem, snažnu podršku modernoj i građanskoj Crnoj Gori i ocenio da ta država zaslužuje preferencijalni tretman na evropskom putu.\nNa zajedničkoj konferenciji za novinare, Milanović je rekao da je uzvratna poseta crnogorskog predsednika ubrzana zbog poslednjih dešavanja na Cetinju i ocenio da je ta država trenutno „talac nezainteresovanosti i zgrčenosti evropske politike“.\n„Razlog poziva je moja želja da damo podršku modernoj, otvorenoj građanskoj Crnoj Gori“, naglasio je Milanović.\nOn je rekao da je Crna Gora daleko odmakla u pregovorima s EU, da je na pragu ulaska i da zaslužuje „preferencijalni tretman“ u odnosu na druge zemlje regiona koje pregovaraju ili su tek otvorile pregovore.\nMilanović je rekao da i Srbija pregovara, ali da nije siguran ima li ta država jasan i iskren cilj da uđe u EU.\nOn je ocenio da je „pitanje za million dolara“ kakav će stav zauzeti države EU u narednih godinu ili dve o tome treba li tretirati ceo Zapadni Balkan zajedno ili će zemlje kandidati ići pojedinačno kada je reč o njihovom putu prema EU.\n„Crna Gora zaslužuje preferencijalni tretman, u protivnom sama ideja pregovora nema smisla“, dodao je hrvatski predsednik.\nMilanović je istakao da će njegov zadatak biti da u narednom periodu sagovornicima na Zapadu, a Crnu Goru, dodao je, vidi na Zapadu, skrene pažnju na te stvari „o kojima znaju malo i ne zanimaju ih“, ali i na ono što se dešava u Crnoj Gori.\nOn je ocenio da zapadne države „vide uticaj stranih sila na svojim granicama, a ekvivalentno to ne vide u Crnoj Gori“.\n„To što nema rata, krvi, to nije razlog da ljude držimo taocima“, dodao je Milanović.\n„Ako te prečesto posećuju, nešto s tobom nije u redu“, ocenio je Milanović dodavši da se ide u proveru onoga ko je problematičan.\nOn je pozdravio Pupovčevu reakciju na poziv uz Beograda da 15. septembra Srbi u regionu istaknu zastave Srbije , rekavši da je dobro što su Srbi u Hrvatskoj „ostali hladne glave“.\n„Ja ne pozivam Hrvate u Srbiji ili Vojvodini da mlataraju hrvatskim zastavama“, istakao je Milanović.\nCrna GoraEvropska unijaHrvatskaMilo ĐukanovićZoran MilanovićZagreb\nJedno reagovanje na “Milanović za preferencijalni tretman Crne Gore na putu u EU”\n16. septembra 2021. u 22.33


Inicijativa: Protiv zagađenja vazduha subvencijama za kupovinu bicikala | Autonomija\n"U Novom Sadu, gradu sa više od 30.000 biciklista i približno 100 kilometara biciklističkih staza, bicikl deluje kao očigledan izbor"\nDodaje se da računica inicijative polazi od toga da u poređenju sa najavljenim subvencijama od 8.000 evra za kupovinu jednog taksi vozila, 80 građana može dobiti podsticaj od 100 evra za kupovinu bicikla, što za većinu građana u manjim gradovima predstavlja efikasno rešenje.\n„Gradovi koji su veći ili imaju uzbrdice bi bili pogodniji za električne bicikle, za koje bi bilo potrebno izdvojiti nešto više novca i dati nešto veće podsticaje. Prema predlogu, građani bi ove pogodnosti mogli da ostvare jednom u tri ili četiri godine, pod uslovom da kupe nov bicikl tehnički u opremljen u skladu sa propisima za učešće u saobraćaju. Na ovaj način bi se smanjilo zagađenje vazduha, ali i zagađenje bukom“, navodi se u saopštenju.\n„Prednosti navedenih mera su to što se mogu sprovesti gotovo odmah, konkretni su, ekonomski isplativi, povećaće kvalitet života velikog broja građana i uvođenjem novih, tehnički ispravnih bicikala u saobraćaj, direktno se povećava bezbednost u saobraćaju. Podsticaji u razvijenijim za kupovinu bicikla u različitim zemljama Evrope postoje već duže vreme, dok su se regionu pojavili u Severnoj Makedoniji i Crnoj Gori“, piše u saopštenju.


Бранко Радун: ANTI-G-17 INVESTICIONI PROGRAM\nDakle , gotovo da nije bilo značajnih grinfild investicija, već je većina onog što se naziva „investicijama“ bil a zapravo rasprodaja privrednih resursa i nacionalnog tržišta . S toga teško mogu da se nazovu ni g reenfield , a nibrownfield investicijama. Prv e pretpostavljaju stvaranje kompanija „od nule“ , a drug e razvoj postojećih privrednih struktura . Međutim, kod nas je često slučaj da je u procesu privatizacije došlo do kupovine kompanija ne sa namerom da se razvije proizvodnja ili uvede nova tehnologija , već da se ostvari lagodna dominacija na tržištu. Zato bi za tranzicione zemlje kao što je naša trebalo dodati i blackfield tip investicija jer su nastale iz sive i crne ekonomske zone , i taj tip investicija često zavij a čitave regije u crno.


Predsednik Crne Gore Milo Đukanović primio je u ponedeljak šefa posmatračke misije Evropske mreže organizacije za monitoring izbora (ENEMO) u Crnoj Gori Đanluku Pasarelija, saopšteno je iz Kabineta Predsednika.\nPredsednik Đukanović je uz zadovoljstvo susretom sa Pasarelijem iskazao zahvalnost Evropskoj mreži (ENEMO) za doprinos demokratskom izbornom procesu u Crnoj Gori. On je naglasio da je prisustvo te Mreže u uslovima pandemije i ograničenog učešća ODIHR-a, bilo izuzetno važno za demokratski karakter izbornog procesa u Crnoj Gori. Na kraju tog procesa, svi imaju razloga za zadovoljstvo, jer je, kako je kazao, Crna Gora pokazala da ima demokratski kapacitet, uprkos najavama mogućih komplikacija, i solidan demokratski temelj koji je u stanju da odgovori potrebi tranzicije vlasti. To je, ističe Đukanović, dobra potvrda da “proteklih 30 godina nismo izgubili i da bez obzira na kritičke opservacije i predrasude prema Balkanu sa određenih adresa, na ovim prostorima ipak imamo značajan broj praksi koje potvrđuju kapacitet za evropski standard i članstvo u EU— i da demokratija i kultura u kontinuitetu rastu u Crnoj Gori”. On je poručio da će Crna Gora, nakon pažljivo pročitanog Izveštaja ENEMO, kao i do sada, raditi na otklanjanju slabosti i unapređenju izbornog sistema.\nŠef posmatračke misije Đanluka Pasareli, je uz zahvalnost za prijem, kazao da mu je čast i zadovoljstvo da se sastane sa predsednikom Đukanovićem i lično mu prenese utiske i iskustva tokom trajanja Misije. Pasareli ističe da je svedočio istorijskom trenutku, ne zbog rezultata izbora, već zbog odnosa i odluke predsednika Đukanovića, na koje, kako je kazao, može biti ponosan jer predstavljaju korak unapred ka demokratskom sazrevanju. Pasareli je, uz najavu da će sva zapažanja o izbornim i postizbornim istupanjima učesnika procesa prezentovati u konačnom Izveštaju, ocenio da je ovo prekretnica za Crnu Goru i da je važno ukazati na određena upozorenja u kontekstu buduće politike i evropskog puta Crne Gore.


Tramp: Berlin je zbog gasa zarobljenik Rusije - Televizija K3\nTramp: Berlin je zbog gasa zarobljenik Rusije\nAmerički predsednik Donald Tramp je, uoči samita NATO-a, pokrenuo snažan javni napad na Nemačku zbog podrške sporazumu sa Rusijom oko izgradnje gasovoda u Baltičkom moru, tvrdeći da je Berlin “zarobljenik Rusije”. Nemačka nije zarobljenik ruske politike, poručila je nemačka ministarka odbrane Ursula fon der Lejen.\nSamit NATO-a u Briselu se održava u trenutku napetosti zbog “trgovinskog rata ” jer je Donald Tramp uveo carine na čelik i aluminijum iz Evorpske unije, Kanade i Kine.\nStoltenberg: Nije na NATO-u da odlučuje o gasovodu\nDržave članice NATO ne slažu se po mnogim pitanjima, uključujući i novi ruski gasovod ka Nemačkoj, ali je Alijansa jača kada se svi drže zajedno i ispuniće očekivanja u pogledu povećanja davanja na odbranu, izjavio je Jens Stoltenberg, prenosi Rojters.\nNavodi se da je Stoltenberg to poručio sat vremena nakon što je Donald Tramp optužio Nemačku da je “zarobljenik” snabdevanja energentima iz Rusije.\nStoltenberg je kazao da nije na NATO-u da odlučuje o gasovodu, već da je to nacionalna odluka. On je naveo i da su se, i pored toga što Tramp koristi veoma direktan jezik kada su u pitanju troškovi odbrane, svi saveznici složili oko podele tereta i da je u 2017. zabeleženo najveće povećanje u davanjima za odbranu kakvo nije viđeno jednu celu generaciju.\nDonald Tramp je, uoči početka samita NATO-a, pokrenuo snažan javni napad na Nemačku zbog podrške sporazumu sa Rusijom oko izgradnje gasovoda u Baltičkom moru, tvrdeći da je Berlin “zarobljenik Rusije” i kritikujući nemački neuspeh u povećanju davanja za odbranu, prenosi Rojters.\nAmerički predsednik je tokom zajedničke pres konferencije sa generalnim sekretarom NATO Jensom Stoltenbergom kazao da je “veoma neprikladno” da SAD plaćaju za evropsku odbranu od Rusije, dok Nemačka kao najbogatija evropska zemlja podržava gasne sporazume sa Moskvom.\n“A od nas se očekuje da vas štitimo od Rusije”, poručio je Tramp Nemačkoj, za koju tvrdi da je zbog gasovoda “pod potpunom kontrolom Rusije”, prenosi AP.\nNemačka nije zarobljenik ruske politike, poručila je nemačka ministarka odbrane Ursula fon der Lejen, reagujući na optužbu Donalda Trampa da je Nemačka pod “potpunom kontrolom” Moskve, prenosi Rojters.\n“Nesumnjivo je da imamo mnogo nerazjašnjenih pitanja sa Rusijim”, izjavila je Fon der Lejenova na događaju koji prati samit NATO. Ona je to kazala samo nekoliko minuta nakon što se Tramp obratio novinarima tokom zajedničke pres konferencije sa Stoltenbergom.\n“Sa druge strane, ne dovodi se u pitanje ni to da je potrebno održavati linije komunikacije između zemalja ili saveza i njihovih protivnika”, rekla je nemačka ministarka, odgovarajući na pitanje o Trampovoj optužbi.\nEvropska unija mora da postavi kao prioritet da za svoj enregetski sektor ima više dobavljača gasa, osim Rusije, izjavio je predsednik Poljske Andžej Duda.\nTramp je uoči početka samita NATO-a rekao da su njegovi napori naterali druge zemlje članice Alijanse da više finansijski doprinesu NATO, ocenivši da to i dalje nije dovoljno da bi se smanjio teret sa leđa američkih poreskih obveznika.\n“U proteklih godinu dana, oko 40 milijardi dolara više su druge zemlje dale kako bi pomogle NATO, ali to nije ni izbliza dovoljno. SAD troše previše novca, a druge zemlje ne plaćaju dovoljno, posebno neke”, poručio je Tramp. On je ocenio da “to traje decenijama”.\n“To je disproporcionalno i nepravedno prema poreskim obveznicima u SAD i mi ćemo to učiniti pravednim. Želim da pohvalim generalnog sekretara (NATO Jensa Stoltenberga) koji je radio veoma naporno na ovom problemu”, rekao je američki predsednik.\nPre polaska na samit u Briselu, Tramp je rekao da će se tokom boravka u Evropi, između ostalih, sastati i sa ruskim predsednikom Vladimirom Putinom i da bi taj sastanak – mogao biti najlakši.


SAD: Oglašivači sve manje ulažu u TV oglašavanje, digital dolazi na tron - Advertiser Serbia\nS ovim u veziMedijioglašavanje\nNastavljajući trend koji je bio prisutan u celoj 2014. godini, oglašivači sve manje ulažu u TV.\nU poređenju sa četvrtim kvartalom 2013, na američkom tržištu TV oglašavanje je palo za dva posto, a i tu brojku spasio je decembar, mesec shoppinga i najveće potrošnje koji je bio izjednačen u 2014. i 2013. godini. S druge strane u oktobru se trošilo devet posto manje, a u novembru šest posto.\nNajveći gubitak, američke TV kuće ostvarile su na polju oglašavanja računarske i IT tehnologije gde je pad potrošnje bio drastičan, čak 40 posto. Proizvodi za negu i ličnu higijenu oglašavali su se na TV-u za 20 posto manje nego ranije, dok su restorani smanjili svoju investiciju za 11 posto. Naravno, dok neke industrije smanjuju ulaganje, prazan prostor koriste drugi. Tako je američka modna industrija na TV uložila 22 posto više nego prošle godine, a farmacija 14 posto, ali ni to nije bilo dovoljno da TV oglašavanje u poslednjem kvartalu podigne u pozitivni deo skale.\nTV oglašavanje je sve bliže da postane nova žrtva digitalnog oglašavanja, nakon printa. Međutim, nije sve izgubljeno za najveće medijske korporacije koje su spremne da drže korak sa vremenom. Nada za TV kuće u Sjedinjenim Američkim Državama, a nakon toga i u ostatku sveta je u rastu potrošnje na oglašavanje za digitalni video. NBC.com i ESPN.com su uz pad prihoda od TV oglašavanja zabeležili i značajan rast od prodaje digitalnih video oglasa, čak 104 posto odnosno 70 posto.


Sarkoziju se vraća libijski bumerang\nSarkoziju se vraća libijski bumerang 0 Podeli Podeli na facebook Podeli na twitter Podeli na viber Pošalji na mail\n30.05.2011. / 08:28\nDva poznata francuska advokata Rolan Dima i Žak Verže izjavili su u Tripoliju da će podneti tužbu protiv francuskog predsednika za zločine protiv čovečnosti u Libiji. U današnjim napadima NATO ubijeno još 11 osoba.\nJedan predstavnik libijskog ministarstva pravde izjavio je novinarima u Tripoliju da su advokati sami predložili da podnesu tužbu u ime porodica žrtava bombardovanja NATO-a protiv Sarkozija, čija je zemlja predvodila operaciju međunarodne koalicije u Libiji.\n"Advokati će podneti tužbu u ime porodica žrtava u francuskom sudu", rekao je libijski predstavnik Ibrahim Buhzam.\nDima, bivši socijalistički ministar, izjavio je da je "iznenađen da misija (NATO) koja je zadužena za zaštitu civila, zapravo ubija te civile".\nOn je osudio bombardovanje Libije, smatrajući da je to "brutalna agresija protiv jedne suverene države" i dodao da je spreman da brani libijskog lidera Moamera Gadafija u slučaju da mu se sudi u Međunarodnom krivičnom sudu.\nOcenivši da su zemlje NATO-a "ubice", Verže je rekao da francusku državu "vode lopovi i ubice".\nVerže i Dima dva dana su boravili u Libiji i rekli su da će pokrenuti sudske procedure odmah u Parizu.\nU poslednjem udaru NATO na Libiju danas poginulo je jedanaest osoba u mestu Zliten, u oblasti Vadi Kaam, koja se nalazi oko 150 kilometara istočno od Tripolija, javila je danas zvanična libijska novinska agencija Džana (Jana).\nAgencija, koja se poziva na vojni izvor, dodala je da je jedan broj ljudi povređen u ovom napadu.\nDžana je takođe javila da je grad Al Džafra, 600 kilometara južno od Tripolija, danas ponovo bio meta vazdušnih napada NATO snaga.\nLibijska televizja je ranije jutros javila da je NATO bombardovao mesto Tidži u zapadnoj oblasti Naluti i Bani Valid 130 kilometara jugoistočno od Tripolija.\nsarkozi libija tužba


Svetski dan posvećen žrtvama saobraćajnih nezgoda - RTV Šabac\nSvetski dan posvećen žrtvama saobraćajnih nezgoda\n17. novembar 2019. 13:56\nSvetski dan posvećen žrtvama saobraćajnih nezgoda obeležen je danas. Kao i do sada Udruženje paraplegičara Mačvanskog okruga kao nosilac projekta „Još uvek vozim“ koji je posvećen povećanju bezbednosti mladih u saobraćaju, u saradnji sa Savetom za koordinaciju poslova bezbednosti u saobraćaju grada Šapca, u toku čitave godine radi na edukaciji mladih o potrebi poštovanja saobraćajnih propisa i povećanju bezbednosti svih učesnika u saobraćaju.\nEdukacije iz projekta „Još uvek vozim“ rade upravo žrtve saobraćajnih nezgoda, koje za posledicu imaju trajni invaliiditet, a prošle su obuke za ovakav rad od strane stručnjaka iz Agencije za bezbednost saobraćaja.\nZahvaljujući prvenstveno Savetu za koordinaciju poslova bezbednosti u saobraćaju grada Šapca, ovaj program se proširio na čitavu Srbiju, a podršku programu je pored Agencije za bezbednost saobraćaja, pružilo Ministarstvo za rad zapošljavanje boračka i socijalna pitanja, Ministarstvo građevinarstva, saobraćaja i infrastrukture, kao i mnoge lokalne samouprave.\nŠabac je prvi grad koji već četvrtu godinu ovaj vid edukacije čitave generacije učenika 3. razreda srednjih škola sprovodi u svojim srednjim školama. Udruženje paraplegičara Mačvanskog okruga se obraća svim građanima sa porukom: „Imunitet i vakcina za saobraćajne nezgode ne postoji, jedino što možete da uradite je da poštujete saobraćajne propise, čuvate svoj život i živote drugih“.


Izvor: B92, 16.Okt.2019, 14:28\nZakon o Memorijalnom centru "Staro sajmište" koji predviđa formiranje nove ustanove kulture na republičkom nivou trebalo bi da uđe u Skupštinu u decembru.\nTo je rekla predsednica Radne grupe za Nacrt zakona i pomoćnica ministra kulture za međunarodnu saradnju, evropske integracije i projekte Asja Drača Muntean.\nOna je novinarima u Kragujevcu rekla da će prema zakonu ustanova "Staro sajmište" obuhvati dva ključna perioda - "Jevrejski logor Zemun" do 1942. godine, >> Pročitaj celu vest na sajtu B92 << i drugu istorijsku celinu "Prihvatni logor Zemun".\nRadio Televizija Vojvodine: Javna rasprava o "Starom sajmištu"\nDanas: Zakon o Starom sajmištu do kraja godine u skupštini; sećanje i istraživanje\nDanas: Stvaraju se svi uslovi za prvu ekološku opštinu


Održana šesta panel diskusija „Pozitivno roditeljstvo i zaštita dece u visokokonfliktnim razvodima“ - CPD\nOdržana šesta panel diskusija „Pozitivno roditeljstvo i zaštita dece u visokokonfliktnim razvodima“\nCentar za prava deteta (CPD) održao je 21. februara 2021. godine u Barajevu, šestu panel diskusiju na temu pozitivnog roditeljstva i zaštite dece u slučajevima visokokonfliktnih razvoda sa predstavnicima Centra za socijalni rad Barajevo.\nTom prilikom, predstavnice CPD-a predstavile su ključne nalaze Mapiranja programa i usluga pozitivnog roditeljstva u Srbiji, kao i materijale koji su razvijeni kao podrška stručnjacima u radu: Priručnik za trenere/ice „Pozitivno roditeljstvo“, Priručnik za trenere/ice „Razvod roditelja i zaštita dece“, Vodič za facilitatore „Pozitivno roditeljstvo“ i Vodič za facilitatore „Razvod roditelja i zaštita dece“. Pored toga, učesnici su upoznati i sa onlajn platformama koje je CPD izradio u proteklom periodu, i to platformom za e-učenje, koja je namenjena stručnim radnicima u socijalnoj zaštiti i pravosuđu koji su motivisani da osveže ili unaprede svoja znanja u oblasti pozitivnog roditeljstva i zaštite dece u slučajevima visokokonfliktnih razvoda roditelja, kao i platformom za roditelje „Roditeljstvo se uči“.\nPotom je usledila diskusija u okviru panela koji je bio posvećen pozitivnom roditeljstvu. Učesnici navode da je agresija dece jedan od ključnih izazova sa kojima se suočavaju i roditelji i škole. Ističu da imaju jako dobru saradnju sa školom i da vrlo posvećeno rade na ovom problemu. Saradnja sa roditeljima varira od slučaja do slučaja, ali ih najviše brinu roditelji koji nisu spremni da prihvate da im je potrebna pomoć. To vide kao najveći izazov i ukazuju na potrebu za dodatnom podrškom sistema samohranim roditeljima.\nU okviru diskusije posvećene zaštiti dece u visokokonfliktnim razvodima, profesionalci u sistemu socijalne zaštite ističu da se susreću sa velikim brojem visokokonfliktnih razvoda u svom radu, i da im otuđenje dece predstavlja jedan od najvećih izazova. Kao poseban izazov ističu nedovoljan broj sudija koji se fokusirano bave razvodima i koji su prošli edukacije o pravima deteta. Takođe ističu da advokati neretko otežavaju rad sa roditeljima u procesima razvoda, imajuću u vidu da često roditelje savetuju ne vodeći se najboljim interesom deteta.\nNa samom kraju diskusije, zaključeno je da je neophodna bolja saradnja svih profesionalaca koji su u kontaktu sa decom, dodatna edukacija stručnjaka koji su u kontaktu sa decom, kao i organizovanija podrška roditeljima koji su u procesu razvoda.\nSastanak je održan u okviru projekta „Pozitivno roditeljstvo“, koji CPD sprovodi uz finansijsku podršku EU u okviru programa Evropski instrument za demokratiju i ljudska prava u Srbiji. Cilj ovog projekta jeste doprinos zaštiti svakog deteta u Srbiji od svih oblika nasilja kroz efikasan zakonodavni okvir koji se dosledno primenjuje u svim okruženjima. Projekat sufinansira Ministarstvo za ljudska i manjinska prava i društveni dijalog.


BiH dobija depolitizovanu elektronsku javnu upravu? @ Cafe.ba\nBiH dobija depolitizovanu elektronsku javnu upravu?\nIako iz Vlade RS juče nismo dobili dokumente koje su usvojili, nezvanično smo saznali da su usvojena četiri ključna prioriteta na kojima će se raditi u narednom periodu.\nPrioriteti se odnose na jačanje kapaciteta javne uprave kroz implementaciju principa evropskog upravnog prostora, uspostavljanje korisnički orijentisane i transparentne javne uprave, izgradnju profesionalnog i depolitizovanog službeničkog sistema zasnovanog na merit sistemu i uspostavljanje racionalne, koherentne, efikasne, efektivne i odgovorne organizacione strukture javne uprave na svakom nivou upravne vlasti.\nPrevedeno na narodni jezik, ako se sprovede reforma javne uprave po traženim principima, može se očekivati jeftinija, efikasnija i ekonomičnija javna uprava s manje uticaja politike i većim udjelom digitalizacije i elektronskih sistema.\nIpak, ključna motivacija za usvajanje pomenutog dokumenta je upozorenje EU i ostalih ključnih donatora i kreditora BiH da bismo, ako se uskoro ne demonstrira praktična spremnost u ispunjavanju 14 prioriteta EU, mogli ostati bez stotina miliona evra pomoći u sprovođenju ključnih reformi.\nIndirektno je stavljeno do znanja da bi moglo doći i do problema u distribuciji obećane pomoći za razne projekte u BiH, a možda i za pomoć u vezi s kovidom-19.\nNaime, u pismu je ukazano na to da bi se reformisana javna uprava mnogo bolje borila s posljedicama virusa korona u BiH, a onda je ukazano i na to da se ne može očekivati dalje finansiranje reforme javne uprave dok se ne ostvari dovoljan napredak koji će otvoriti put za sve ostale reforme u zemlji.\nDragan Ćuzulan, koordinator za reformu javne uprave u BiH, kaže da je završetak postupka usvajanja Strateškog okvira signal da je BiH spremna da započne ovu reformu na strateškom nivou. On je "Nezavisnim" rekao da će sutra biti održan sastanak svih bh. aktera kako bi se razmotrilo usvajanje akcionog plana za implementaciju reforme, a da bi 9. jula trebalo da bude održan sastanak s predstavnicima EU, kako bi se pružili dokazi da se ovog puta s reformom misli ozbiljno.\n"Akcenat ovih dokumenata je na digitalizaciji, elektronskoj javnoj upravi i efikasnosti. Efikasna i digitalizovana javna uprava će značajno olakšati svakodnevne poslove građanima", rekao je Ćuzulan.\nU Odjeljenju za odnose s javnošću Delegacije EU "Nezavisnim" kažu da je EU pozdravila zaključak Predsjedništva BiH od 28. aprila 2020. godine, u kojem je predočeno opredjeljenje za postizanje reformi na ključnim prioritetima utvrđenim Mišljenjem Evropske komisije, uključujući u oblasti reforme javne uprave.\n"Pozdravljamo, kao pozitivan znak, podršku Vlade RS Strateškom okviru za reformu javne uprave u periodu do 2022. godine, a koji bi trebalo da otvori put ka usvajanju neophodnog akcionog plana i ostvarivanju napretka u njegovom sprovođenju. Profesionalna, depolitizovana i efikasna javna administracija je od ključne važnosti za dostizanje EU standarda i boljih javnih usluga koje građani širom BiH iščekuju", zaključili su.\nDOBRO PONAŠANJE SE NASTAVLJA Ni jedna osoba nije kršila mjeru kućne izolacije


24-09-2018 22:39 Srbija Politika\nZa Srbiju je neuporedivo bolji zamrznuti konflikt na Kosovu, nego brza rešenja, pošto podele i zamena teritorija vode cepanju Srbije, izjavio je FoNetu glavni i odgovorni urednik lista Geopolitika, Slobodan Erić.\nSpomenik Milošu Obiliću u Gračanici (foto: Jutjub)\nPodela Kosova, koju predlaže državni vrh Srbije, po kojoj bi severni deo pripao Srbiji, a srpski manastiri imali poseban status, nije dobra, ocenio je Erić, u okviru serijala razgovora Kosinus.\nOn je novinaru Milenku Obradoviću rekao da nije dobar ni predlog za zamenu teritorija koji zagovaraju separatističke vlasti u Prištini.\nPredlozi za brzo rešenje kosovskog problema nisu realni, smatra Erić, uveren da državni vrh Srbije i separatističke vlasti u Prištini za tako nešto nemaju unutrašnju podršku, a ni podršku međunarodne zajednice.\nOn smatra da je saopštenje Sinoda Srpske pravoslavne crkve iz maja ove godine, kojim se Crkva usprotivila podeli i priznavanju nezavisnosti Kosova stvorilo nepremostivu prepreku za takve scenarije.\nErić ukazuje da bi rešenje kosovskog problema uz gubitak teritorije stvorilo i nepremostive podele unutar srpskog društva.\n"Zamrznuti konflikt je bolji, jer će međunarodne pozicije Srbije u budućnosti biti neuporedivo jače", očekuje Erić i ističe promene na čelu SAD dolaskom Donalda Trampa, uz jačanje patriotskih i desnih stranaka u Evropi.\nKao primer, on je pomenuo i dolazak na vlast Slobodarske partije Austrije, ali i italijanske Lige za sever, za čije lidere kaže da su naklonjeni Srbima.\n"Videćemo rezultate izbora za Evropski parlament", rekao je Erić, koji predviđa da će na tim izborima kao jače izaći stranke desnice.\nPrema Eriću, u prilog zamrzavanja kosovskog konflikta govori i podatak da natalitet opada i kod Albanaca, a ne samo kod Srba, kao i da veliki broj Albanaca odlazi sa Kosova.\nMislim da kompromis u ovom trenutku nije moguć, rekao je Erić i naveo da bi, u eventualnim pregovorima o brzom rešenju, Srbija trebalo da insistira da Kosovo ostane u njenom sastavu.\nAlbancima bi bio dat najviši stepen autonomije koji poznaje Evropa, objasnio je Erić i podvukao da su Albanci na Kosovu i Metohiji i dalje građani Srbije i da neki od njih koriste pravo na lečenje i putovanje uz korišćenje srpskog pasoša.\nOn nije saglasan sa stavovima da Srbija ne bi znala šta da radi sa Kosovom kada bi se ono vratilo u njen sastav, jer bi Albanci činili 30 odsto biračkog tela.\nMislim da su takvi stavovi duboko pogrešni, rekao je Erić, koji očekuje promenu odnosa snaga u svetu i prestanak bezuslovne podrške zapadnih zemalja albanskoj strani.\nOn veruje da je moguće da jedan deo albanske političke elite na Kosovu zauzme drugačiji stav od onoga koji zagovara sadašnje rukovodstvo nastalo iz ratne OVK.\nMožda deo političke elite Albanaca bude za sporazum sa Srbijom, prognozira Erić i podseća da su Albanci živeli i u Kraljevini Srbiji i u Kraljevini Jugoslaviji, a posle i u socijalističkoj Jugoslaviji i Republici Srbiji.\nMislim da bi trebalo da ukazujemo koliko su Albanci ekonomski napredovali u vreme tog zajedničkog života i koliko su se obrazovno emancipovali, sugeriše Erić.\nPrema njegovom stavu, problem je što u ovom trenutku nema komunikacije sa Albancima i što mladi Albanci ne znaju srpski jezik.\nErić predlaže da Srbija pokrene politički neutralan televizijski kanal na albanskom jeziku za emitovanje programa iz Srbije.\nOn se protivi ideji o razgraničenju, jer smatra da to znači cepanje Srbije.\nUnutar autonomne pokrajine Kosovo i Metohija, možda bi trebalo da postoji neka vrsta uslovnog teritorijalnog razgraničenja između srpskog i albanskog dela ili barem u podeli nadležnosti, smatra Erić.\nOn ne veruje u sposobnost Brisela da posreduje u pronalaženju rešenja za Kosovo i smatra da velike sile moraju da daju garancije za primenu eventualnog sporazuma.\n"Mislim da Brisel nema kapacitet da taj proces isprati do kraja, a nije se pokazao ni kao neutralan posrednik i domaćin u pregovorima", ukazao je Erić.\nBez velikih sila se ne može, uveren je Erić, koji precizira da garancije za sprovođenje eventualnog rešenja moraju da daju SAD, Velika Britanija, Nemačka, Francuska, Rusija i Kina.\nUslov je naravno da se i mi, Srbi, saglasimo sa sporazumom, naglasio je Erić, koji se protivi da Kosovo dobije stolicu u Ujedinjenim nacijama (UN), jer bi to bio jasan znak da je Srbija priznala Kosovo.\nUpitan da li bi građani Srbije trebalo da se o eventualnom rešenju za Kosovo izjasne na referendumu, Erić je odgovorio da teritorijalni integritet i celovitost zemlje ne mogu da budu predmet izjašnjavanja.\n"Mi nemamo ni zakonsko, ni moralno pravo da o tome odlučujemo, jer Kosovo i Metohija, kao i ostali delovi teritorije Srbije, nisu svojina ove generacije", objasnio je Erić.\nOn smatra da današnje generacije u tom smislu nemaju vlasnička, nego samo korisnička prava.\nZa Erića je Kosovo i Metohija teritorija od posebne važnosti za čuvanje nacionalnog i duhovnog identiteta srpskog naroda.\nKosovo je duboko prisutno u kolektivnoj svesti srpskog naroda i to mnogo više nego što mi vidimo i što to potvrđuju istraživanja javnog mnjenja, tvrdi Erić.\nOn misli da se tu ne radi o kosovskom mitu, nego o kosovskom zavetu, i da Srbi njime ne slave nikakav poraz, već visoki etički i politički čin srpske vojne i političke elite u boju na Kosovu 1389. godine.\n"Taj visoki etički čin je nadahnjivao generacije Srba i to je duboko uticalo, ne samo na svest i identitet srpskog naroda, nego i na njegovu karakterologiju", zaključio je Erić.\nOVDE pogledajte šta je Vučić rekao o Zapadu.


Završena akcija „Odeća za sve“\nČlanovi Gradskog veća zaduženi za oblasti obrazovanja i socijalna pitanja i zdravstvo, Nataša Aleksić i Ilija Đukanović, predstavnici Fondacije „Ana i Vlade Divac” i Humanitarnog centra za integraciju i toleranciju (HCIT), uz podršku kompanije „Inditeks“, danas su, u zajedničkoj akciji pod nazivom „Odeća za sve“, obradovali učenike Školskom centaru sa domom učenika „Dositej Obradović”, paketićima garderobe i obuće.\nIlija Đukanović zahvalio se donatorima na uspešnoj saradnji i podsetio, da je ovo treća akcija podele garderobe i obuće, a drugi put je dobijaju deca u Školskom centru sa domom učenika „Dositej Obradović”.\n- U dosadašnjoj saradnji sa Fondacijom realizovano je nekoliko projekata: prošireni su kapaciteti Narodne kuhinje Gradske organizacije Crvenog krsta Subotica i donirana je oprema za reagovanje u kriznim situacijama, a organizovani su i edukativni treninzi za članove lokalnog štaba za vanredne situacije – naveo je Đukanović.\n- Svi zajedno smo uradili veliki posao, kako bi odgovorili na izazove migrantske krize u našem gradu. Nastojali smo da jačamo institucije i ustanove koje nude svoju pomoć i usluge, kako izbegličkoj populaciji, tako i domicilnom stanovništvu – rekao je Jovićević.\nU okviru projekta Fondacija Ana i Vlade Divac, uz saradnju sa USAID-om, donirala je 10 stabilnih kompjutera (PC), sa ekranima i pratećom opremom, kako bi đaci OŠ „Miloš Crnjanski” imali savremeno opremljen IT kabinet. Inače pomenutu školu, pohađa Rami Aboudan (13) koji je zajedno sa bakom i mamom pobegao od ratnih razaranja u Alepu i naselio se u bakinoj porodičnoj kući u Subotici. Deca i nastavnici u OŠ „Miloš Crnjanski” se svojski trude da mu integracija u novu sredinu bude lakša.\nProjekat, „Podrška lokalnim zajednicama u odgovoru na migrantsku krizu“, Fondacija Ana i Vlade Divac trajala je od 1.septembar 2016. do 1. septembra 2017. godine.


ZAKON O PRIVATNOM OBEZBEĐENJU: Nakon JKP "Čistoće" i JKP "Vodovod i kanalizacija" iz Novog Sada angažuje privatno obezbeđenje. Raspisan je tender na kojem će biti odabrana agencija za obezbeđenje, koja će biti zadužena da za 35 miliona dinara brine o objektima vodosnabdevanja. Predmet zaštite biće više od 90 objekata: pogona, bunara, izvorišta, crpnih i pumpnih stanica, koji će biti pod stalnim nadzorom profesionalnog obezbeđenja\nU javnosti se još nije stišala bura oko odluke JKP "Čistoća" da angažuje privatno obezbeđenje, koje će čuvati kontejnere, a na isti korak odlučilo se još jedno novosadsko gradsko komunalno preduzeće. JKP "Vodovod i kanalizacija" raspisalo je tender na kojem će odabrati agenciju za obezbeđenje, koja će biti zadužena da za 35 miliona dinara brine o objektima vodosnabdevanja.\nNa to se, kako objašnjavaju u "Vodovodu", nisu odlučili bez osnova. Ovakvo rešenje morali su da traže, jer ih obavezuje zakon.\n- Raspisali smo tender za angažovanje profesionalnog obezbeđenja, jer su objekti kojima gazdujemo od strateškog značaja, a da bi se osigurali, neophodan je profesionalni i konstantan nadzor - tvrde u "Vodovodu".\nZakon o privatnom obezbeđenju ("Sl. glasnik RS", br. 104/2013 i 42/2015), kako navode u "Vodovodu", uređuje oblast zaštite i obezbeđenja objekata, a takođe i poslove i rad pravnih i fizičkih lica u oblasti privatnog obezbeđenja, uslove za njihovo licenciranje, način poslova i ostvarivanje nadzora nad njihovim radom.\n- Obavezno obezbeđeni objekti su objekti od strateškog značaja za Republiku Srbiju i njene građane, kao i objekti od posebnog značaja, čijim oštećenjem ili uništenjem bi mogle nastupiti teže posledice po život i zdravlje ljudi - tumače nadležni u "Vodovodu". - Pod obavezno obezbeđenim objektima, smatra se i prostor na kome se ti objekti nalaze, kao i prateći objekti, što se odnosi i na mnoge naše objekte.\nPredmet zaštite biće više od 90 objekata: pogona, bunara, izvorišta, crpnih i pumpnih stanica, koji će biti pod stalnim nadzorom profesionalnog obezbeđenja.\n- Na taj način ćemo preduprediti opasnost od nasilnog ulaska u ove objekte - ističu u "Vodovodu". - Ne treba naglašavati od kakvog su značaja svi ti objekti za funkcionisanje Novog Sada.\nObjekti "Vodovoda", inače, nisu bili bez zaštite ni do sada. Čuvali su ih radnici komunalnog preduzeća, ali kako propisi to više ne dozvoljavaju, oni će, kako saznajemo, biti prebačeni na druge poslove.\nTenderom se traže profesionalni radnici obezbeđenja za 819 objekata, koji će za 43.000 radnih sati preći više od 84.000 kilometara. Novi Sad, međutim, nema toliko značajnih vodoprivrednih objekata, objašnjavaju stručnjaci.\nIzvor: Vebsajt Novosti, N. Subotić, 04.07.2017.


BEOGRAD: Proizvođači i izvoznici voća i povrća iz Srbije i drugih ekonomija Zapadnog Balkana i u narednih pet godina svoju robu prodavaće bez carina kupcima u Evropskoj uniji, saopštila je Privredna komora Srbije (PKS). Odluka Evropske unije o… »\nProizvođači i izvoznici voća i povrća iz Srbije i drugih ekonomija Zapadnog Balkana i u narednih pet godina svoju robu prodavaće bez carina kupcima u Evropskoj uniji, saopštila je Privredna komora Srbije. Odluka Evropske unije o Autonomnim… »\nN1 Info 21.12.2020\nUšteda od nekoliko desetina miliona evra na carinama daje im prednost u odnosu na konkurenciju. Proizvođači i izvoznici voća i povrća iz Srbije i drugih ekonomija Zapadnog Balkana i u narednih pet godina svoju robu prodavaće bez carina kupcima u… »\nBEOGRAD - Proizvođači i izvoznici voća i povrća iz Srbije i drugih ekonomija Zapadnog Balkana i u narednih pet godina svoju robu prodavaće bez carina kupcima u Evropskoj uniji, saopštila je Privredna komora Srbije (PKS). Odluka Evropske unije o… »\nIzvoz voća i povrća iz Srbije u EU još pet godina bez carina\nVesti online 21.12.2020\nProizvođači i izvoznici voća i povrća iz Srbije i drugih ekonomija Zapadnog Balkana i u narednih pet godina svoju robu prodavaće bez carina kupcima u Evropskoj uniji, saopšteno je iz Privredne komore Srbije. Odluka Evropske unije o Autonomnim… »\nSavet Evropske Unije o odnosima na zapadnom Balkanu bilaterali, evrointegracijama i regionu\nBRISEL - Napredak Srbije u pregovorima o pristupanju EU, odnosi EU i Srbije i situacija na Zapadnom Balknu bile su teme današnjeg Saveta za stabilizaciju i pridruživanje, saopšteno je u Savetu EU. U Briselu navode da je na današnjoj video konferenciji… »\nMinistar spoljnjih poslova Crne Gore Đorđe Radulović izjavio je da obavestio ruskog ambasadora u Podgorici da sankcije ostaju na snazi, ali naveo i da će Crna Gora da traži saradnju u svim oblastima koje ne narušavaju evropske strateške prioritete… »\nB92 pre 36 minutajoš 34 povezane


Tag / Nutricionizam / Vesti online\nNutricionista otkriva koliko mesa smemo da jedemo\nPostoji uvreženo mišljenje da crveno mesto treba izbegavati u što širem luku, dok riba bi trebalo da bude zastupljena svake nedelje na našem meniju. Ali, šta je zaista pravilno? Nutricionista...\nI nutricionisti su verovali u njih: Ovo su najveće zablude u ishrani\nU nutricionističkim krugovima još uvek kruže neke zablude o brojnim namirnicima, njihovim hranjim vrednostima i mogućim lošim posledicama po zdravlje. Ima dosta stvari koje kažu vam neće...\nAko jedete cela jaja, ne podižete rizik od srčanih bolesti, zapravo, nutricionistkinja Liz Volfe autorka knjige 'Eat the Yolks', tvrdi da je opasnije po zdravlje ne jesti ih.\nČetojević progovorio o saradnji s Novakom\nNovak definitivno ostao bez nutricioniste\nNajbolji teniser sveta Novak Đoković prekinuo je saradnju sa doktorom Igorom Četojevićem, nutricionistom koji mu je pomogao da se popne na prvo mesto ATP liste, prenosi "Sportski žurnal".\nVestionline, Kurir 4 komentara\nOtkrivena Noletova tajna\nUspesi srpskog tenisera Novaka Đokovića u ovoj godini povezani su s načinom ishranom i time što je iz upotrebe izbacio picu, hleb, testo i sve ostalo što sadrži brašno, odnosno gluten. Neki...\nZa Vaskrs pojedeno 32 miliona jaja!\nGrađani Srbije su za protekle uskršnje praznike pojeli oko 32 miliona farbanih jaja i 4.000 tona mesa! Naime, pored testenina i kolača na koje je takođe otišlo nekoliko jaja po svakoj porodici,...


Jedinstveno upravno mesto – nema više šetnje, svi poslovi na jednom šalteru\nU procesu reforme javne uprave, Ministarstvo državne uprave i lokalne samouprave pokrenulo je program - Jedinstveno upravno mesto kako bi se građanima pružile bolje i efikasnije usluge.\nTime na jednom mestu pribavljaju sve informacije, uz podnošenje samo jednog zahteva, a odgovarajuće rešenje dobijaju u komunikaciji samo sa jednim službenikom.\nOd 2018. godine do sada, jedinstvena upravna mesta otvorena su u 14 gradova i opština u Srbiji, a u planu je njihovo otvaranje i u drugim jedinicama lokalne samuprave.\nGrađani Gornjeg Milanovca sa kojima smo razgovarali na Jedinstvenom upravnom mestu, kažu da su zadovoljni:\n„Došao sam da predam dokumenta za legalizaciju objekta. Predao sam dokumentaciju, sve su mi pregledali na jednom mestu, sve sam završio.“\n„Proverila sam poresko stanje, dobila račun odmah za uplatu, sve odlično, svaka pohvala (…) Sve na jednom mestu za pet minuta. Nemam da šetam nigde dalje, sve ovde.“\n„Odavno nisam dolazila. Današnjim dolaskom, ja sam upravo ovu curu htela tražiti gore gde sam je tražila prošle godine. Zatečena sam.“\n„Došla sam da proverim porez pošto mi je otac preminuo, pa da vidim da li je sve izmireno i stvarno super sve brzo završila bez gužve. Jako su ljubazni i sve može da se završi na jednom mestu. Ranije sam morala da idem u katastar. Sad je sve na jednom mestu.“\nSve je na jednom mestu – osim u Gornjem Milanovcu to sada mogu da kažu i građani Lazarevca, Sombora, Smederevske Palanke, Šapca, Bele Palanke, Žitišta, Kruševca, Užica, Vlasotinca, Rače, Stare Pazove, Kuršumlije i Pirota. Administrativne poslove mogu da obave na jednom šalteru.\nJedinstveno upravno mesto je omiljeni projekat gradova i opština u Srbiji, kaže ministarka Marija Obradović.\n„Odvojili smo 40 miliona dinara da finansiramo otvaranje jedinstvenih upravnih mesta u još nekoliko gradova u Srbiji i nastavićemo to da radimo ozbiljno. Jedinstveno upravno mesto je zapravo jedno mesto, jedan šalter gde vi zatražite uslugu i na tom istom šalteru vi dobijete potvrdu odnosno rešenje svoje usluge.\nNema više šetnje, štedite vreme, štedite novac. To je moderna i efikasna uprava u Srbiji“, objašnjava ministarka Obradović.\nSuzana Marjanović iz Ministarstva državne uprave i lokalne samouprave, kaže da je cilj da Jedinstveno upravno mesto postoji u svakom gradu i opštini.\n„Na jednom fizičkom mestu u proseku se nalazi oko 15 šaltera koji su otvoreni za građane. Na usluzi su građanima za one procedure koje su ranije bile na različitim lokacijama. Poenta je u tome da građanin kada želi da ostvari svoje pravo, dođe na jedno mesto, na jedan šalter. Ne odlazi kao ranije na pet mesta ili pet šaltera. Dolazi tu, predaje svoj zahtev i dobija na istom tom šalteru svoje rešenje, informaciju, saglasnost, potvrdu, šta god da je traženo“, ističe Marjanović.\nU okviru reforme javne uprave, čiji je glavni koordinator Ministarstvo državne uprave i lokalne samouprave, od 2018. godine do sada jedinstvena upravna mesta otvorena su u 14 gradova i opština u Srbiji. Reforma javne uprave u našoj zemlji sprovodi se uz podršku Evropske unije i predstavlja temeljan proces promena načina rada i pružanja usluga građanima i pojednostavljivanja procedura.


Zbornik radova "The Great War in 1915" | Institut za strategijska istraživanja\nZbornik radova "The Great War in 1915"\nZbornik radova The Great War in 1915 predstavlja rezultat dugoročne i obostrano korisne saradnje na polju vojnoistorijskih istraživanja između austrijskog Vojnog muzeja/Vojnoistorijskog instituta i srpskih vojnih istoričara iz Instituta za strategijska istraživanja Ministarstva odbrane.\nU čitavoj istoriji Velikog rata, 1915. godina bila je jedna od najtežih. Nakon neuspeha oba zaraćena bloka da postignu pobedu u 1914. godini, oni su se suočili sa dugotrajnim i iscrpljujućim ratom. Ta godina bila je posebno teška za Srbiju koja je prvo bila izložena epidemiji tifusa širokih razmera, a zatim izložena i napadu nesrazmerno jačih snaga Austro-Ugarske, Nemačke i Bugarske.\nU nameri da održimo sećanje na te tragične događaje i ogromne ljudske gubitke, ali i da predstavimo različite poglede i nove činjenice zasnovane na novim istraživanjima i arhivskoj građi urednici su odabrali 25 radova čiji su autori vojni i civilni istoričari iz Austrije, Srbije, Rusije, Nemačke, Velike Britanije, Italije, Grčke, Bugarske, Finske, Poljske, Mađarske, Hrvatske i Slovenije i koji su učestvivali na zajednički organizovanoj konferenciji održanoj u Beogradu od 3. do 5. novembra 2015. godine.\nUvodni deo zbornika napisao je srpski vojni istoričar potpukovnik dr Dalibor Denda dok su radovi podeljeni su u pet tematskih celina. Prva od njih obuhvata radove posvećene politici neutralnih zemalja ili naroda i njihovim unutrašnjim dilemama i odlukama da li da uđu u rat ili da ostanu neutralni u toku 1915. godine. Druga celina osvetljava operativnu istoriju i stanje u austro-ugarskoj i srpskoj vojsci 1915. godine. Društvena istorija nalazi se u fokusu trećeg poglavlja zbornika, dok se četvrto poglavlje fokusira na iskustva i viđenja stranaca sa srpskog ratišta u toku 1915. godine. Poslednje, peto poglavlje, bavi se operacijama na istočnom frontu i pitanjima ratne propagande.\nU Zborniku The Great War in 1915 pojedinačni autori trinaest nacionalnosti, od kojih su mnogi od njih već svetski etablirani vojni istoričari, osvetlili su svoje oblasti ekspertize kroz istraživanja raznorodnih tema koje se odnose na njihove nacionalne istorije i oružane snage.


Republika Srpska: Osiguranje života na zadnjem mjestu – Bankar.me\nRepublika Srpska: Osiguranje života na zadnjem mjestu\nNovember 2, 2011 OSIGURANJE Leave a comment\nGrađani u RS veoma malo daju značaja životnom osiguranju, kao jednom od osnovnih vidova obezbjeđenja sredstava za starost, što potvrđuje najniži udio te vrste osiguranja u odnosu na region, a vjerovatno i cijelu Evropu.\nIako životno osiguranje u prvih devet mjeseci ove godine bilježi najveći rast među svim vrstama osiguranja u RS, ono je i dalje na niskom nivou, odnosno ispod 10 odsto ukupne premije osiguranja u kojoj i dalje dominira obavezno auto-osiguranje.\nPrema podacima Agencije za osiguranje RS, premija životnog osiguranja u periodu januar – septembar povećana je za oko 28 odsto, odnosno sa 8,5 miliona KM na 10,85 miliona, čime čini 9,5 odsto ukupne tržišne premije.\nU FBiH je, primjera radi, nivo životnog osiguranju u portfelju duplo veći, u Sloveniji trostruko, Češkoj četvorostruko, a Mađarskoj i Grčkoj čak pet puta.\nRazlika je još uočljivija kada se posmatra visina premije životnog osiguranja po stanovniku, koja je prošle godine u RS iznosila 8,7 evra, na nivou BiH 10 evra, u Srbiji i Crnoj Gori po 13 evra, Hrvatskoj 78 evra, dok je prosjek Evropske unije bio čak 1.382 evra.\nOčito naši građani malo drže do riječi Benjamina Frenklina, koji se davno čudio tome da ljudi osiguravaju domove, pokućstvo, brodove i druge stvari, a oklijevaju u osiguravanju života, koje je zasigurno najvrednije od svega, a ujedno postoji još veća opasnost da ga izgube.\nStručnjaci u osiguranju smatraju da je postojećoj situaciji doprinio nizak životni standard stanovništva, ali da on nije jedini uzrok, ukazujući na nepostojanje tradicije u štednji za starost mimo postojećeg Fonda PIO.\nMiroslav Mišanović, predsjednik Skupštine Udruženja posrednika u osiguranju RS, kaže da sticanje povjerenja stanovništva u nove vidove štednje zahtijeva vrijeme, izražavajući očekivanje da će ono jačati sa sve više pozitivnih iskustava, odnosno građana kojima je isplaćena dospjela premija.\n“Životno osiguranje je dobrovoljno, ali ono postaje prijeka potreba u uslovima kada je Fond PIO pritisnut izjednačavanjem broja penzionera i zaposlenih u RS, dok taj omjer u budućnosti može biti samo još gori. Građani će stoga vremenom sve više uviđati da je potreban dodatni vid štednje za treće životno doba”, ocjenjuje Mišanović.\nOn kaže da građani sada najčešće sklapaju polise životnog osiguranja u godišnjem iznosu od 600 do 700 evra i rokom trajanja od dvadesetak godina.\nU banjalučkom “Grawe osiguranju”, vođećoj osiguravajućoj kući u RS u oblasti životnog osiguranja, smatraju pozitivnim da se posljednjih nekoliko godina bilježi povećanje premije životnog osiguranja od dvadesetak procenata, ali smatraju da je to posljedica izuzetno niske početne pozicije.\nVeselin Petković, direktor “Grawe osiguranja”, ocjenjuje neophodnim da sve nadležne institucije i predstavnici industrije osiguranja sprovedu kampanju finansijskog opismenjavanja stanovništva.\n“Za pomake u ovoj oblasti potrebna je i stimulativna poreska politika, odnosno umanjenje poreske osnovice za iznos uplaćenog penzijskog doprinosa do 1.200 KM godišnje, kako je to zakonom predviđeno za nikad formirane dobrovoljne penzijske fondove. Od toga bi korist imala i država, koja bi spriječila situaciju da masa građana narednih decenija penzionisanjem postane socijalni slučaj”, naglašava Petković.\nPrevious Hipotekarna banka: Veće kamate za nove štediše\nSljedeći Srbija: Građani od kamata zarade oko 300 miliona eura\nNjemački regulatori pokrenuli su istragu protiv najveće finansijske kompanije u zemlji, Allianza (ALVG.DE), nakon što …


Beta 29. januara 2022. 09:05\nKošarkaši Denvera pobedili su prošle noći u gostima ekipu Nju Orleansa sa 116:105, uz još jednu sjajnu partiju srpskog centra Nikole Jokića.\nJokić je postigao 29 poena, uz 13 skokova i deset asistencija za svoj 69. tripl-dabl u karijeri.\nOn je postigao samo sedam poena u prvom poluvremenu posle kojeg su Nagetsi vodili sa 50:48, ali je u prvih 11 minuta nastavka postigao 16 poena, pogodivši tri od četiri šuta za tri poena u tom delu igre.\nAron Gordon je dodao 20 poena za Nagetse koji su dobili četvrtu uzastopnu utakmicu, a petu od poslednjih šest.\nU redovima Nju Orleansa najbolji je bio Herb Džons sa 19 poena.\nKošarkaši Atlante su na svom terenu slavili protiv Bostona sa 108:92 i tako upisala šestu pobedu u nizu.\nNajefikasniji u pobedničkom timu bili su Džon Kolins i Tre Jang sa 21 poenom, dok je srpski košarkaš Bogdan Bogdanović dodao 19, uz po tri skoka i asistencije.\nU redovima Seltiksa istakao se Džejlen Braun sa 26 poena i 12 skokova, dok je Džejson Tejtum dodao 20.\nKošarkaši Finiksa pobedili su na svom terenu Minesotu sa 134:124, predvodjeni Devinom Bukerom koji je ubacio 29 poena. Kem Džonson je dodao 23, dok je Kris Pol upisao tripl-dabl sa 21 poenom, 14 skokova i deset asistencija.\nMilvoki je slavio protiv Njujorka sa 123:108, uz 38 poena i 13 skokova Janisa Adetokunba, Majami je predvodjen Džimijem Batlero (26 poena) bio bolji od Los Andjeles Klipersa sa 121:114, dok je Šarlot pobedio Los Andjeles Lejkerse sa 117:114 u meču u kojem je Rasel Vestbruk promašio trojku 0,7 sekundi pre kraja za izjednačenje.\nOrlando – Detroit 119:103\nAtlanta – Boston 108:92\nŠarlot – Los Andjeles Lejkersi 117:114\nHjuston – Portland 110:125\nMemfis – Juta 119:109\nMajami – Los Andjeles Klipersi 121:114\nNju Orleans – Denver 105:116\nOklahoma – Indijana 110:113\nSan Antonio – Čikago 131:122\nFiniks – Minesota 134:124\nMilvoki – Njujork 123:108\nPredstavljen avion u Maradoninu čast\nU Buenos Ajresu predstavljen avion u Maradoninu čast\nAleksandra Krunić poražena u drugom kolu Rolan Garosa


Oštrije mjere vlada usled rapidnog rasta oboljelih od kovida dovele do nasilja na ulicama\nUvođenje novih oštrijih mjera u borbi protiv širenja virusa korona širom Evrope pokrenulo je talas nasilnih protesta. Tokom vikenda došlo je do sukoba i hapšenja na protestima u Rimu, Napulju, Londonu, a napadnut je njemački Institut za zarazne bolesti Robert Koh u Berlinu.\nNemiri su u subotu uveče izbili na ulicama Rima i došlo je do sukoba desničara, koji su protestovali protiv korona mjera, i policije.\nScene u glavnom gradu Italije ličile su na one u Napulju u petak uveče, gde je stotine ljudi izašlo na ulice da se usprotivi uvođenju oštrijih mjera za suzbijanje širenja virusa.\nOko stotinu demonstranata je probilo kordon blizu zgrade regionalne uprave u petak uveče, prenijela je italijanska agencija ANSA. Pored dimnih bombi, kordon od oko 100 policajaca u punoj opremi je gađan i flašama.\nItalija danima bilježi ogroman rast broja novih zaraza virusom korona, a juče je bilo više od 21.000 novozaraženih. Pored policijskog časa, koji je ranije uveden u pojedinim regionima, u Italiji danas stupa na snagu uredba o zatvaranju barova, kafića i restorana najkasnije do 18 sati, zatvaranju teretana, bioskopa i bazena.\nU Londonu je u subotu održan protest zbog restriktivnih mjera koje je donijela britanska vlada u borbi sa korona virusom, a policija je privela nekoliko osoba.\nUčesnici protesta okupili su se u Hajd parku, uglavnom noseći transparente i natpise, i pozivajući na ukidanje obaveze o nošenju zaštitne maske.\nNekoliko napadača bacilo je molotovljev koktel na njemački Institut za zarazne bolesti Robert Koh u Berlinu, nanjevši malu štetu zgradi, saopštila je danas policija.\nIncident se dogodio u toku noći, a čuvari u institutu, koji savjetuje vladu o mjerama javnog zdravlja za suzbijanje pandemije korona virusa, bili su svjedoci napada.\nNA DANAŠNJI DAN 1969 RAZORNI ZEMLJOTRES POGODIO BANJALUKU